
Häävieraita. Laukon, Suomelan ja Vääksyn palvelijoita. Ta- 
lonpoikia. Kuoripoikia. 

imen kuvaelma Suomelassa. — 2:nen Vesilahden kirkon sa- 
karistossa. — y.s Laukossa. — 4: s Suomelassa. — y.s Vääksyssä. 
— 6:s ja 7:s Laukossa. 

Aika i5:nnen vuosisadan keskivaiheilla. 

ENSIMÄINEN KUVAELMA. 

Tavallinen asuinhuone Suomelassa. Aamupäivä syksyllä. 
Emäntä, rouva. Kirves ja rouva Linnunpää Pirkkalasta istuvat vasem- 
malla puolen. 

R. UN$IUNPÄÄ. 

No mutta sehän on ihan hirmuista. 

R. KIRVES. 

Niin, sanos muuta I Eikö se ole kauheata I 

R. LINNUNPÄÄ. 

Ja semmoista saa tapahtuakin! 

R. KIRVES. 

Niin, eikö se ole julmaa I Ja tiedäpäs, tuo ihminen 
pyöri lankonsa perässä jo silloin kun sisar vielä oli elossa 
— ajattelepas, kun vaimo oli elossa — ja kuitenkin tämä 
oli hänen oma oikea sisarensa. 

EMÄNTÄ. 

Ja hän oli niin sydämellisen hyvä ihminen, se Kaa- 
rina Fleming-vainaja. 

R. KIRVES. 

Niin olikin — niin olikin — se herttainen lapsi- 
raukka 1 Ja hän tiesi siitä, vaan — sen surun hän vei 



Digitized 



by Google 



lO 

mukanansa hautaan, jossa hän nyt makaa Vesilahden kir- 
kossa, Kurkien sukukammiossa. 

EMÄNTÄ. 

Mutta tiedättekö mitä ihmiset väittävät? Tuo raukka 
ei saa rauhaa edes omassa haudassansakaan, hän vaan 
käy ja kummittelee siellä Laukossa. 

R. UNNUNPÄÄ. 

Oikeinko kummittelee? 

R. KIRVES. 

Niin, siitä minäkin olen kuullut. Joka yö sanotaan 
hänen raskain askelin kävelevän edestakaisin salin ullakolla. 

R. LINNUNPÄÄ. 

No — mutta viatonhan hän oli, miksei hän saa 
rauhaa? 

EMÄNTÄ. 

Tietysti sentähden, että se Kirsti, hänen sisarensa, 
vielä on talossa — 

R. KIRVES. 

Tietysti sentähden 1 Aina siitä päivästä aikain, kun 
siellä oli hautajaiset — 

EMÄNTÄ. 

Niin — siitä on niinkuin viime kekristä vuosi — 

R. KIRVES. 

Niin — ajatteles — kokonaisen vuoden on Kirsti 
elänyt siellä. On muka hoitanut taloutta. Ja Kurkea 
hän julkisesti armastelee; ja rengit ja piiat puhuvat siitä. 



Digitized 



by Google 



II 

Kyllä voitte silloin käsittää, kuinka avonaisesti mene- 
tellään — 

R. LINNUNPÄÄ. 

Mutta on se mieskin silloin aika elukka. 

R. KIRVES. 

Kurki, niin, — mutta hänhän on kuitenkin mies, 
hän, mutta toinen I Kirsti, näet, hän on nainen, ja hä- 
neltä voisi vaatia 

R. LINNUNPÄÄ. 

Ei, arvoisa kuomasenii Miehet, miehet ne — 

R. KIRVES. 

Päinvastoin, rakas kuoma, päinvastoin! Jos mies 
rupeisi minun jäljessäni juoksemaan, niin kyllä silloin 
sanoisin: huuti I pois minusta I }a — ja kyllä minä tie- 
dän, ja me kaikki tässä, että miehen saa mihin tahtoo, 
jos kerran aletaan kaikella muotoa viehkeillä, ja sen täh- 
den minusta juuri Kirsti Fleming on kaiken pahuuden 
alku ja syy, 

R. LINNUNPÄÄ. 

Ei, ei varmaan. Miehet ovat saaneet enemmän ym- 
märrystä ja viisautta kuin me, sen kyllä myönnän. Mutta 
niinpä heidän tuleekin ottaa viisautensa varten. 

R. KIRVES. 

Kuulkaa, arvoisa kuomasenii Minä sanon kuin 
sanonkin teille, että niin kauan kuin maailma seisoo, 
teemme me vaimot miehille mitä tahdomme. Ja — ja 
voutia minä en koskaan huoli ottaa talooni enkä myös- 
kään mene hänen taloonsa; ja jos Kirsti tuppautuu sii- 
hen kirkonpenkkiin, jossa minä istun, niin en minä 

vaan hänen tähtensä nouse — olkoon hän sitten synty- 
jään niin Fiemingejä kuin onkin. 

EMÄNTÄ 

(keskeyttäen). 
Älkäämme nyt siitä riidelkö; kyllä ne kumpikin 
ovat yhtä syyllisiä; kumma vaan, ettei rovastimme ryhdy 
asiaan. Mutta maan mahtavat tekevät mitä tahtovat 
Hohoi poloinen se äiti, jolla tätä nykyä on täysikasvui- 
sia tyttäriä. — Olen kuin olenkin sanonut piioille — 
ei sanaakaan Elinalle tästä — ei sanaakaan. 

R. KIRVES. 

Siinä te olette tehnyt aivan oikein. 
(Palvelija ttto virvokkeita,) 

EMÄNTÄ. 

Rakkaat kuomaseni, tehkää hyvin — vähän koti- 
tekoista olutta. Tässä on ihan tuoreita simaleipiä. 

R. LINNUNPÄÄ. 

Ne ovat erittäin hyviä. 

R. KIRVES. 

Oikein mainioita. 

R. LINNUNPÄÄ. 

Ihan kuin parasta danzigilaista marzipania — 

R. KIRVES. 

Mistä kuoma on saanut reseptin? 

EMÄNTÄ. 

Judikkalan rouvalta. Hän oli saanut sen Kurjen 
flaamilaiselta kokilta. 

R. KIRVES. 



Erinomaisia! 



R. LINNUNPÄÄ. 

Erinomaisial — (Hiljaa rouva Kirveelle.) Voitteko 
syödä niitä? 

R. KIRVES 

{ottaa toisen. Hiljaa). 
Ne ovat hirveitä I Ihan pilaantuneita! (Ääneen.) 
Mutta, rakkaat kuomaseni, kuulkaapas! Minä olen koko 
kesän miettinyt ja tuuminut, mitähän siitä tulee, jos se 
ihminen, tuo Kirsti, n}^ saa Te ymmärrätte, rak- 
kaat kuomat, mitä tarkoitan — 

EMÄNTÄ. 

No! Silloin ainakin kirkko korjaa heidät huostaansa. 

R. LINNUNPÄÄ. 

Olkaa pelvotta, sitä päivää emme näe, mutta jahka 
vaan kuulemme, että Kirsti neitsyt on matkustanut Tuk- 
holmaan sukulaisiinsa muka, niin kyllä silloin tiedämme 
mistä kenkä puristaa, ja silloin olemme kai päässeet koko 
kapineesta. 

EMÄNTÄ. 

Vannomatta paras, kuomaseni. Kurki on lapseton. 
Jos Kirstille syntyisi poika, ottaisi isä varmaan lapsen ja 
äidin luoksensa. Kun on niin paljon rikkauksia, niin 
totta hän tahtoo perillisen — ja nimi sitten, tuo kuuluisa 
Kurkien nimi, sehän kuolisi sukupuuttoon. 

R. LINNUNPÄÄ. 

Mutta voihan hän mennä uusiin naimisiin. 

EMÄNTÄ. 

Ei kukaan äiti antaisi lastaan semmoiselle, joksi hän 
nyt on tunnettu. 

R. KIRVES. 

Sitä minäkin — ei kukaan äiti, ei kukaan. 

R. LINNUNPÄÄ. 

Mutta eihän hän ainakaan voi naida Kirstiä. On- 
han avio langon ja kälyn välillä kirkon lakia vastaan. 

EMÄNTÄ. 

Ooh — kuomasenii Kyllä maan mahtavat keinoja 
keksivät. 

R. KIRVES. 

Jos tuo Kirsti tosiaan saisi palata takaisin ja istua 
koko ikänsä ja aikansa Laukossa — , ei kuomaseni, jos 
mitään niin hävytöntä saa tapahtua koko pitäjän pahen- 
nukseksi — silloin en minä tahdo enää näyttää Y'ehellista 
naamaani täällä Vesilahdella. 

R. LINNUNPÄÄ. 

Sen minä vaan sanon, että meillä Pirkkalassa ei 
koskaan saisi semmoista tapahtua. 

R. KIRVES. 

Luuletko sitten että kaikki ehkä käy päinsä täällä 
Vesilahdella? 

R. LINNUNPÄÄ. 

Ei, ei sen vuoksi, minä vaan 

EMÄNTÄ. 

»Ylhäiset» tekevät mitä itse tahtovat, olkootpa sit- 
ten missä ikään. Nämä Vesilahden Kurjet ovat kaikkina 

aikoina olleet semmoista joukkoa, joiden kanssa ei mie- 
lellään ole tekemisissä. Me »alhaiset», me saamme kyllä 
koreasti pysyä alallamme. Tuo Flemingien suku on se- 
kin niitä korskan korskeita. — Siis on parasta, että py- 
syy niistä eripuikkarillaan, minä en välitä mit'ikään Lau- 
kosta enkä Laukon touhusta, vaikka olemmekin naapu- 
ruksia. Minä olen sanonut miehelleni: meillä ei ole mi- 
tään tekemistä Kurkelaisten kanssa, älä sinä mene sinne, 
olen sanonut; älköönkä hänkään tulko minun ovistani 
sisälle, olen sanonut. Olkoonpa vaan niin, että he ovat 
»ylhäisiä» ja me »alhaisia» — mutta aateli kuin aateli! 

R. KIRVES. 

Niin, te olette aivan oikeassa, kuomaseni. Minäkin 
olen päättänjrt, etten rahtuakaan piittaa heistä, en kuuna 
päivänä. — Ja te olette aivan oikeassa, kuomaseni: aateli 
kuin aateli, eikä Kirves-nimisen tarvitse koskaan väistyä 
Flemingin tieltä — 

R. LINNUNPÄÄ. 

Minun mieheni isä oli knaappina Turun linnassa 
semmoisella kuin Djeknellä — ja minä itse olen Tavas- 
tien sukua, sillä minun äidinisäni sisar oli piispan — — 

EMÄNTÄ. 

Ja minun mummoni taas oli syntyjään Natt och 
Dag ja polveutui neljännessä polvessa itse 

R. KIRVES. 

Ja Kirves-nimisiä oli maassa jo silloin, kun ruotsa- 
laiset 

{Uoti ja Uolevi tulevat sisään.) 

UOTI 

(oUaa pari jousia seinältä). 

Tiedätkö, siellä on kokonainen poikue, ainakin viisi 

koirasta, ne ovat siellä oleksineet koko viikon. Tätä 

jousta, kuule, koeta tätä, tämä on minun; siihen panin 

uuden jänteen kaksi päivää sitten. (Tähtää.) Ja nyt sillä 

ampuu vaikka pääsk3m lennosta 

{Alkaa jännittää joustaan ja tarkastelee nuolikasaa.) * 

UOLEVI 

{astuu esiin ja kumartaa emännälle). 

EMÄNTÄ. 

No kas, Uolevi herra, tehän olette ystävällinen, kun 
tulitte meitäkin katsomaan. 

UOLEVI. 

Eihän siitä ole niin kauan kun minä viimeksi olin 
täällä, — mutta — — 

EMÄNTÄ. 

Uolevi herra on meille aina tervetullut. {Uolevi 
kumartaa rouva Kirveelle,) Ja tässä on rouva Linnun- 
pää Pirkkalasta — ja junkkeri Uolevi Frille Laukosta. 

R. LINNUNPÄÄ. 

Vai niin, vai Laukosta, no sepä oli hauskaa I 

EMÄNTÄ. 

Niin, Laukosta. 

R. KIRVES. 

Tuosta suuresta Laukosta.^ 

EMÄNTÄ. • 

Uolevi herra hoitaa Laukon suurta maanviljelystä, 

kun vouti on pitkillä käräjämatkoillaan. — Istukaa, Uo- 
levi herra. — No kuuluuko mitä uusia Laukosta? 

R. KIRVES. 

Niin, kuuluuko mitä uusia Laukosta? Uolevi herra 
istuu vaan tähän meidän keskeemme. Kuinka tuo komea 
Kirsti neiti jaksaa? Kyllä kai hän yhä edelleen on siellä 
ja hoiua Laukon suurta taloutta? Niin — hän ei ole 
milloinkaan osottanut meille sitä kunniata, että olisi käy- 
nyt meitä katsomassa. 

R. LINNUNPÄÄ. 

Puhutteko Kirsti Flemingistä? Vai niin. Hänhän 
kuuluu olevan niin kaunis -— — 

R. KIRVES. 

Sen asian tietää Uolevi herra parhaiten, nuori mies 
— hihihihil 

UOLEVI. 

Eipä hänestä voi muuta sanoa; vaan ei hän ole 
minua varten 

R. KIRVES. 

Niin, ymmärtäähän sen — 

R. LINNUNPÄÄ. 

Minä en tiedä Uolevi herran mieltä, — ajattelin 
vaan, että kaksi nuorta saman katon alla — vai ehkä 
lienee Kirsti neiti jo kiinni jollain toisella taholla? 

UOLEVI. 

Minä en tiedä mitään I (Emännälle.) Vouti on 
ratsastanut Hämeenlinnaan, ja minä — 
Elinan surma. — 2 

EMÄNTÄ. 

Niin, minä näin hänen ratsastavan sille puolen pari 
päivää sitten knaappineen ja huovineen. Mikähän mat- 
kan tarkoituksena mahtaa olla? Ehkä tärkeitä Ruotsin 
uutisia? 

UOLEVI. 

En minä tiedä. 

EMÄNTÄ. 

Vai ehkä ainoastaan niitä tavallisia toimia — 

R. KIRVES. 

Niin — ainahan voudilla toimia riittää. 

R. LINNUNPÄÄ. 

No, nuori Kirsti neitonen asuksii siis nyt Laukossa 
— mutta hänellä on tiluksensa Kangasalla, eikö niin? 

R. KIRVES. 

No, mitä kummaa siinä, että hän majailee Laukossa 
lankonsa luona 1 Sehän on luonnollista. 

R. LINNUNPÄÄ. 

Sehän on aivan luonnollista, — lankonsa luona — 
niin — aivan luonnollista ■— — 

R. KIRVES. 

Onpa kuitenkin vahinko, että ne eivät voi mennä 
naimisiin keskenänsä. 

R. LINNUNPÄÄ. 

Naimisiini Onko siitä ollut kysymystä I 

UOLEVI {ujostellen). 
Ei, nehän ovat lankomies ja käly. 

R. LINNUNPÄÄ. 

No, minähän ajattelinkin — tietysti — niin muo- 
doin — mitään semmoista lemmensuhdetta ei siis liene 
olemassakaan. 

UOLEVI. 

Ei, en minä tiedä 

R. LINNUNPÄÄ. 

Ei, ei — luonnollisesti — sehän ei voisi koskaan 
tulla kysymykseen kahden niin läheisen sukulaisen kes- 
ken — . Kirsti hoitaa nyt vaan taloutta, ja vouti käy 
yhäti suruissaan, ikävöiden puolisovainajaansa. Niin — 
sehän on aivan luonnollista, että käly silloin on häntä loh- 
auttamassa. 

R. KIRVES. 

Eikö ole vähän kamalaa asua näin talvis-aikaan noin 
suuressa rakennuksessa? Siellähän hoetaan yksin kum- 
mittelevankin. Sanotaan että Kaarina rouva 

UOLEVI. 

Minä en ole nähnyt mitään kummituksia — 

R. LINNUNPÄÄ. 

Ette nähnyt, vaan kenties kuullut. 

UOLEVI. 

En ole kuullutkaan. 

R. KIRVES. 

Niinpä vaan — minä tiedän aivan varmaan, että 
Kaarina joka yö kävelee siellä salin ullakolla. 

UOLEVI 

(naurahtaen). 
Minä en ole yhtään yötä ollut salissa. 

R. LINNUNPÄÄ. 

Vai niin. — Ja voutihan taitaa olla hyvin kiintyn3rt 
kälyynsä — ehkäpä hän ei enää ajattele avioliittoa, antaa 
vaan kälyn jäädä luoksensa ainiaaksi. Jos hän niin hellii 
sitä kälyään, kuin huhu kertoo, niin lieneekin hyvin sy- 
dämellinen suhde heidän välillänsä? 

UOLEVI. 

En ole huomannut mitään, mikä 

R. KIRVES. 

Kyllähän sen kaikki tietävät. 

R. LINNUNPÄÄ. 

Ja se näyttää — lämpimältä heidän välinsä, vai 
kuinka? — Eikös niin, herra Uolevi? 

UOTI 

{on saanut jousensa kuntoon). 
Kas niin, Uolevi. Älä seiso siinä njrt lypsättämässä 
itseäsi, vaan sano heille suoraan, että korea Kirsti neito 
on voudin jalkavaimo. No, tuletko, niin lähdemme? 

R. LINNUNPÄÄ. 

Mitä sinä sanot, Uoti? 



(Yhf 
aikaa,) 



R. KIRVES. 

Mutta Uoti, herra varjele I 

EMÄNTÄ. 

Uoti ei saa puhua semmoista. 

UOTI. 

Nyt muka ollaan pyhiä I Äiti, anna Uoleville 

sarkka olutta, ennenkuin me lähdemme. 

EMÄNTÄ. 

Voi niitä poikia tähän aikaani Uolevi herra, teh- 
kää hyvin ja juokaa vähän olutta, ennenkuin lähdette. 

UOTI 

(huutaa), 
Elina 1 

R. LINNUNPÄÄ. 

Mutta, herra Uolevi, eihän suinkaan liene mahdol- 
lista, että vouti ja Kirsti neitsyt 

UOTI 

Elina I Laukon Uolevi on täällä! Käväise pian 
kaksi sarkkaa olutta. — Äiti sanoi — 

R. LINNUNPÄÄ. 

Mutta sehän olisi kauheata — 

UOLEVI. 

Minä vakuutan, että minä en tiedä mit'ikään. 

EMÄNTÄ. 

Hiljaa, hyvät ystävät I Lapsi tulee. 

R. LINNUNPÄÄ. 

Ssyyl 

R. KIRVES. 

Ssyyl 

(EUna tulee, tuoden kaksi olutsarkkaa,) 

UOTI. 

Ssyy-y-y, ssyy-y-y, ssyyyl 

UOLEVI 

(kumartaa Elinalle^ joka niiaa syvään). 
Me lähdemme metsästämään. 

UOTI. 

Kyllä kohta putoo teeret, Elina! Maljasi, Uolevi! 

ELINA. 

Hyi teitä I Te ette saa ampua niitä. Teeret ovat 
minun. 

UOTI 

(laittelee jousiansa). 
Kuka sen on sanonut? Ne ovat yhtä hyvin mi- 
nunkin. 

ELINA. 

Ja sitten ne eivät enää tule takaisin. 

UOTI. 

Siitä saat olla varma. 

UOLEVI (Uolevin ja Elinan pu- 

Minä tuon saaliini si- helun aikana seuraavat rou- 

nuUe. v^l mukana ja vaihtelevat 

ELINA. sanoja semmoisia kuin:) 



Niin — kuolleina. 

UOLEVI. 

Tahdotko siis, että minä 
en niitä ampuisi? 



R. KIRVES. 

Äidin nimi oli Klaa- 
ra — 



ELINA. EMÄNTÄ. 

Sinusta lienee yhden- Isä oli Göran Frille }a- 

tekevä, mitä minä tahdon. nakkalasta. 

Ettehän te minua tottele r. linnunpää. 

kuitenkaan. Niin aivan. 

UOLEVI. 

Jos niin tahdot, niin en minä niihin koske. 

ELINA. 

Suuri kiitos, Uolevi; sinä olet aina niin kiltti. 

R. LINNUNPÄÄ. 

Ai, ai, Uolevi herra I Mitä te sanotte pikku Eli- 
nalle, kun hän punastuu noin? 

UOTI. 

Älä seiso siellä lellittelemässä sisartani, tyhjennä 
sarkkasi ja tule. 

ELINA. 

Jos tahdotte metsästää, niin ampukaa susi, joka vei 
Mökin-Maija rukan lampaan yöllä. (Lähtee,) 

UOLEVI. 

Kun illalla palajan, tuon suden kuolleena mukanani. 

UOTI. 

No, joko lähdetään? 

UOLEVI. 

Lähdetään vaani 

R. KIRVES. 

Onnea metsälle, Uolevi herra I 

R. LINNUNPÄÄ. 

Niin, onnea, ja tuokaa monta lintua! {Uoti ja 
Uolevi lähtevät,) 

EMÄNTÄ. 

Miellyttävä nuori mies, tuo Uolevi. 

R. LINNUNPÄÄ. 

Niin, hyvin herttainen. 

R. KIRVES. 

Hän ei tahtonut sanoa mitään. 

R. LINNUNPÄÄ. 

No, mutta näkihän sen hänestä kuitenkin selvään — 

R. KIRVES. 

Uolevi näkyy olevan hyvin mieltynyt Elinaan. 

R. LINNUNPÄÄ. 

Niin Ebba, kenties pian pääsemme häihinkin? 

EMÄNTÄ. 

Lapsi on lapsi vielä. 

R. KIRVES. 

Mutta Uolevi taitaa käydä usein täällä? 

R. LINNUNPÄÄ. 

Niin — hän näytti oikein hurmaantuneelta. Saan 
toivottaa onnea. 

EMÄNTÄ. 

Olkoon se nuorten asia. Minä olen sanonut mie- 
helleni: emmehän pakota tyttöä enemmän yhdelle kuin 
toisellekaan. Ne ovat köyhiä molemmat. Tietysti, jos 

Uolevi voisi hankkia jonkun karjatalon Laukosta 

niin 

ISÄNTÄ 

(tulee). 
Huh, huh! Tiedätkös, Ebbal En ensinkään arvaa, 
mitenkä saamme ohrat aittaan tänä vuonna. Nuo kirotut 
Laukkolaisethan ottavat putipuhtaaksi kaiken työväen 
meiltä muilta. — Onko sinulla olutta, muoriseni? 

EMÄNTÄ. 

Elina, tuopas olutta isälle. Tuommoiset suuret ti- 
lat ja tilukset ovat vaan koko seudun turmio. 

ISÄNTÄ. 

Se on ihan totta. Mitenkä tulette toimeen siellä 
Kurolassa päivämiehistä? 

R. KIRVES. 

Pulassa mekin ollaan! Juuri nyt, kun kaikkien 
pelloilla ja riihissä on mitä kiireellisin työ, niin tulee 
Laukko peltoineen ja riihineen — ikäänkuin heidän olisi 
tärkeämmät kuin meidän. — No, mitä uutta kuuluu? 

ISÄNTÄ. 

Vääksyn voudilta kuulin, että rovasti aikoo ruveta 
ahdistamaan sitä kerjäläistä, joka täällä kuljeksii ja saar- 
nailee pitäjässä. 

R. KIRVES. 

Vai niini — Kyllä onkin jo aika. Kuuluu olleen 
julmasti väkeä siellä Rekivuorella viimeisinä sunnuntaina. 



Digitized 



by Google 



26 
R. LINNUNPÄÄ. 

Hän oli suorastaan saarnannut harhauskoa. Sem- 
moinen on välttämättä poltettava. 

ELINA 

{tuo olutta). 
Tiedättekö, isä — vouti ratsasti ohitse äsken kaik- 
kine miehineen. 

ISÄNTÄ. 

Vai niin — ja sinun piti kai taas juosta haihottaa 
ulos avopäin, ja kaikki piiat mukana. 

ELINA. 

Voi kuinka komeata I Hänellä oli varmaankin 
neljäkymmentä ratsumiestä muassa. 

ISÄNTÄ. 

Varo sinä vaan, ettei hän ota sinua satulaansa ja 
vie Laukkoon ja pistä siellä sinne suureen kellariinsa. 

ELINA. 

Eikö mitä — ei hän niin tee. — Kuules, isä, kun 
hän viimein ratsasti ohi, tervehti hän minua ja hymyili 
niin ystävällisesti. Kirkossa hän näjrttää niin synkältä. 
Minua aina pelottaa tuo varjo, joka hänellä on silmän 
ylipuoUa, mutta kun hän hymyilee, niin katoo kaikki 
pelko minulta, ja silloin hän näyttää niin sydämellisen 
hyvältä. 

R. KIRVES. 

Oh, hän on kyllä isäänsä. 

R. LINNUNPÄÄ. 

Sehän, kuulen ma, on ollut julman kamala mies, 
joka ei ole sietänyt ketään, ei ylhäistä eikä alhaista. 



Digitized 



by Google 



27 
R. KIRVES. 

Kyllä poika on samanlainen, ylpeä ja korskea kuin 
mikäkin. 

ELINA 

(uhanpäin). 
Niin pitää miehen ollakin. 

R. LINNUNPÄÄ. 

Pirkkalassa väitetään, että poika on isää vielä pa- 
hempi, kun hän on päissään tai muuten hurjistuu. Hä- 
nestä kuuluu kamalia juttuja matkoiltansa — ei juuri 
meidän puolelta, vaan tuolla ylempänä pohjoisessa — 

ELINA 

(kiivaasti). 
Se ei ole totta 

ISÄNTÄ. 

Menehän sinä katsomaan oluttasi, äläkä kinaile van- 
hain ihmisten kanssa. 

ELINA 

(itsekseen). 
Ei, se ei voi olla totta, mitä ne sanovat voudista. 
(Poistuu.) 

R. KIRVES. 

Oletteko te kuulleet sitä, että Klaus Kurki on nyt 
taas ostanut koko Nurkkilan kylän .^ Eikö se ole kamalaa I 

R. LINNUNPÄÄ. 

Niinikään tekevät Bitzit Pirkkalassa. Pian on koko 
pitäjä heidän hallussaan. 

EMÄNTÄ. 

Niinhän ne rikkaat rehkivät. 

R. KIRVES. 

Kunpa sitten kaikki olisi rehellistä kauppaa. 

R. LINNUNPÄÄ. 

Kirsti Flemingillä kuuluu myös olevan hallussaan 
melkein koko Kangasala — 

ISÄNTÄ. 

Nuo »isoiset» ovat maamme turmio. Kaikki nuo 
Bitzit, Tavastit, Totit, Kurjet, Flemingit, joita yhä sikiää 
ja joita tulee maahan kaikilta ääriltä. Ne ovat ihan anas- 
taneet vallan kuninkailta. Niin — jos ei arkkipiispa sei- 
soisi vapautemme suojelusmuurina, olisimme ihan hu- 
kassa. Pian me muut aateliset emme merkitse mitään. 

EMÄNTÄ. 

Ne tekevät vaan mitä itse tahtovat, eivätkä huoli 
kirkosta eivätkä laista, niinkuin nyt esimerkiksi nämä 
meidän Kurjet täällä Vesilahdella. 

ISÄNTÄ. 

Ja kaikki virat sitten, kaikki virat, jotka avittaisivat 
meitä ylöspäin! Nekin he ottavat noin vaan kuin ilman 
aikojaan. Sentähden he vastustavatkin Kalmarin liittoa 
ja kuningasta Kööpenhaminassa. Kuningatar Margaretan 
aikana meillä oli oikea vapaus, mutta nyt — 

EMÄNTÄ. 

Minä olen aina sanonut, että jokaisen aatelisen pi- 
täisi olla yhtä hyvä. Tulkoon Kurkikin minun talooni, 
en tässä rupea matelemaan. Fincke voi olla yhtä hyvä 
kuin Kurki. 

R. LINNUNPÄÄ ja R. KIRVES. 

Ja Kirves — ja Linnunpää. 
(Torventoitotuksia, Kaikki keikahtavat ylös.) 

R. KIRVES 

(juoksee ikkunaan). 
Nyt Kurki varmaan ratsastaa ohitse. 
(Tunkeutaan ikkunaan,) 

EMÄNTÄ. 

Ei — tulkaa portaille, hyvät ihmiset, niin näemme 
paremmin. 

ISÄNTÄ. 

Eukko, eukko I Missä on minun parempi lakkini? 

EMÄNTÄ. 

Tuolla, hjTvä Juhani I Juuri meidän talomme kun- 
niaksi hän soitattaa. 

R. LINNUNPÄÄ. 

Onpa todellakin hauska- nähdä häntä. 

R. KIRVES. 

Ai herttainen, kun ratsastaakin ihan tänne pihaani 
(Kaikki pyörivät sekaisin,) 

ISÄNTÄ. 

Ihan pihaan. 



(Yhf 
aikaa.y 



EMÄNTÄ. 

Ihan meidän pihaan. 

R. KIRVES. 

Ihan tänne pihaan. 



R. LINNUNPÄÄ. 

No, mutta sepäs minun tä)^yy nyt sanoa I 

EMÄNTÄ. 

Ei — Juhani I Voi miltä sinä näytät I Täällä on 
vaippa. Mene pian ulos ja ota vastaan. (Isäntä menee,) 
Voi, voil Auttakaa minua, hyvät ystävät! Lyyli, Lyyli I 
Korjaa pois tuo. — Minkä näköinen minä oleni Voi, 
voil Lyyli, Lyyli I Rakkaat kuomat! Tahdotteko ottaa 
hänet vastaan? Minun pitää mennä ulos ja viskata jotain 
päälleni. (Kiiruhtaa ulos.) 

(Suuri sekamelska), 

KURKI 

(tulee sisään isännän kanssa, hän on iloinen ja peräti 
ystävällinen. Eräs huovi tulee perässä suuri mytty kai- 
nalossa, jää oven suuhun). 
Ah! Kas, rouva Kirves! Kuinka jaksaa puolisonne, 
Niilo herra? Olkaa hyvä, pyytäkää häntä huomenna 
minun puheilleni Laukkoon. (R. Kirves niiaa sy- 
vään.) Ruotsista on tullut tärkeitä valtiollisia uutisia, 
joista tulee tuumia yhdessä. Onhan miehellänne suuri 
vaikutus pitäjässämme? R. Kirves niiaa uudestaan sy- 
vään.) Tämä lienee . . . 

ISÄNTÄ. 

Rouva Linnunpää Pirkkalasta. 
(R. Linnunpää niiaa syvään.) 

KURKI. 

Aivan niin, Linnunpää Pirkkalassa. Kiitän teidän 
ystävällisestä käräjämajan-tarjouksestanne. Kyllä minä 
tulen, mutta minulla on silloin aika joukko seutukunnan 
nuoria aatelisia muassani. Sanokaa terveisiä miehellenne. 
Hän on kelpo mies, ja minä ajattelen ottaa hänet lain- 
lukijakseni Pirkkalassa. Tervetuloa Laukkoon. (R. Lin- 
nunpää niiaa syvään.) — - Vaan missä on herttainen emän- 

tämme? — Ah — kas tuossa. {Emäntä tulee,) Tuon 
terveisiä teille jalosukuiselta rouva Sigrid Stjernkorsilta 
Hämeenlinnasta. Minä tulen juuri sieltä. 

EMÄNTÄ. 

Sehän on minulle suuri kunnia. 

(Palvelustyttö tuo olutta hopeapikarilla.) 

ISÄNTÄ. 

Teidän onneksenne, herra ritari I 

EMÄNTÄ. 

Siitä suuresta kunniasta, mikä meidän vähäistä ko- 
toamme kohtaa I 

KURKI. 

Teidän onneksenne, hyvä rouva, ja kaikkein jalo- 
jen naisten kunniaksi! 

ISÄNTÄ. 

Katso, Ebba, että voudin väki saa ravintoa. 

KURKI. 

Älkää nähkö vaivaa minun tähteni. Minun pitää 
heti lähteä. 

ISÄNTÄ. 

Ja mitä uutta kuuluu linnasta? 

KURKI. 

Kaarle Knuutinpoika on Raseporista purjehtinut 
Tukholmaan, tullakseen vielä kerran kuninkaaksi. 
(Suuri hämmästys,) 

ISÄNTÄ. 

Arkkipiispa on siis kukistunut. 

I 

KURKI. 

Tuo halpa tanskalainen kätyri on ajettu maanpa ! 
koon. Nyt tulee koko maan aateliston tehtäväksi ottaa 
takaisin vanhat oikeutemme ja vapautemme. Murskabi ' 
tahdomme lyödä koko Kalmarin liiton. 

ISÄNTÄ. 

Niin — varmaan — niin varmaan. 

KURKI. 

Tahtoisitteko tekin, Juhani herra, tulla minun luok- 
seni huomenna, niin saisimme keskustella laveammin 
näistä asioista? 

ISÄNTÄ. 

Aivan kernaasti. 

KURKI. 

Vaan missä on talon jalo tytär, ihana Elina? 

ISÄNTÄ. 

Meidän tyttäremme on oluenpanossa. Minä 

EMÄNTÄ. 

Hän ei ole semmoisessa puvussa, että 

KURKI. 

Oh, rakas emäntä. Pikku Elina on ihanin sem- 
moisena kuin on. Antakaa hänen vaan tulla sisään. 



ISÄNTÄ. 

Elina I Elina! 

EMÄNTÄ. 

Voi — voil 

ISÄNTÄ. 

Elina I 

R. KIRVES. 

Vouti tahtoo nähdä sinua. 

(Elina tulee.) 

EMÄNTÄ. 

Voi, voil antakaa nyt anteeksi lapselle, — ja se että 
me panemme olutta. 

KURKI 

{menee ottamaan Elinaa kädestä ja taluttaa hänet esiin). 

Te käytte yhä suloisemmaksi ja suloisemmaksi, 
Elina neiti. Minä näin teidät viime sunnuntaina mes- 
sussa. Avatkaa silmänne, ihana ruusu I — (Katselevat 
toisiaan jonkun silmänräpäyksen. Kurki viittaa huo- 
ville,) Sallikaa minun antaa teille tämä pieni tervetuli- 
aislahja. Ostin sen juuri Hämeenlinnassa lyybekkiläiseltä 
kauppiaalta. — Vaan nyt minun taas täytyy viipymättä 
nousta satulaan. — Tervetuloa minun luokseni, herra 
Juhani, ja te, jalo rouva — ja te, hyvät naiset. Terve- 
tulleita kaikki Laukkooni Herran rauha kaikkein meidän 
kanssamme I (Menee huovin 'ja isännän kanssa,) 

(Ihmetellään. Elina seisoo vaiti mytty kädessä. 
— Äänettömyys), 

R. KIRVES. 

No mutta aukaise n5rt, Elina I 

R. LINNUNPÄÄ. 

Minä avaan. 

EMÄNTÄ. 

Elina! Hyvä läpsii Etkö sinä kuule? 
Elinan surma. — 3 

ELINA. 

Antakaa ollal 

{Torventoitotuksia. Elina säpsähtää.) 

ISÄNTÄ 

(tuke). 
Etkö sinä, piikaseni, ole vielä saanut sitä auki — 
annas tänne — 

ELINA. 

Ei. Minä avaan sen itse. (Repäisee kiivaasti 
pääUystimen auki, ja siitä ilmestyy jalokivilipas. Ylei- 
nen ihmettely,) 

R. LINNUNPÄÄ. 

Kas sormus! (Äänettömyys.) 

R. KIRVES. 

Jossa on Kurjen vaakuna. 

R. LINNUNPÄÄ. 

Ehkä kihlasormus, hihihi! 

R. KIRVES. 

Niin, niin varmaan kihlasormus. 

ISÄNTÄ 

(puoliääneen) . 
Niin — hänhän on leski I 

EMÄNTÄ 

(samoin). 
Suruvuosi on loppunut jo Mikonpäivästä. 

ELINA. 

Isä — äiti — älkää antako minua Klaus Kurjelle. 
(Heittäytyy isänsä syliin.) 

Esirippu. 

TOINEN KUVAELMA. 

Katolilainen sakaristo. Jumalanpalveluksen jälkeen. — Ro- 
vasti panee pois messupuvun ja ottaa toisen puvun, lukkari auttaa 
rovastia. Heidän vieressään seisoo kuoripoika ja itkee. 

LUKKARI. 

Olenhan sanonut hänelle — ja monta mo- 
nituista kertaa olen hokenut samaa asiaa: kuules sinä, 
Pietari Iisakin poika, minä kantelen herra rovastille. Mutta 
hän ei välitä siitä. »Salve Reginan» aikana pistelee vaan 
toisia peräpuoleen suurilla neuloilla. Kas tällaisilla I (Pa- 
nee yhden neulan pöydälle,) »Ora profundis» -messussa 
hän vääntelee suutaan ja irvistelee naurattaakseen muita 
sekä panee pikiä ja tervaa minun penkilleni. Tahtookos 
* arvon rovasti kurkistaa tänne? {Näyttää takapuoltaan.) 
Se poika on pirujansa täynnä yöt päivät — 

ROVASTI. 

Vai niin — lukkari menee palmikoimaan vitsoista 
hyvän ja tukevan patukan ja tuo sen tänne iltamessun 
jälkeen, niin koetamme karkoittaa tuota pahaa henkeä 
sinusta. Ellei se auta, niin panen sinut yöksi tuonne 
alas, kirkon kellariin — näetkös, tässä on luukku. — Ja 
— ja — no (Poika ulvoo.) olkoon nyt tämä kerta. Mutta 
lukkari pitäköön huolta, että hän kahteentoista kertaan 
lukee rukousnauhansa — ja jos hän kangertelee välillä, 
niin alkakoon kaikki taas alusta. — Sitä paitsi saa hän 

tehdä yhden päivätyön kaalimaassani. Saat mennä nyt. 
Mutta muista että perkele jonakuna pimeänä yönä voi 
akkunasta pistää sisään hiilihankonsa ja paistaa sinut hel- 
vetissä 

(Poika menee vasemmalle.) 

LUKKARI. 

Oh, hoh! Tämän ajan suuri turmelus on tarttu- 
nut lapsiinkin. 

ROVASTI. 

Niin — no! Olemmehan kaikki kerran olleet poi- 
kia. Onko kirkko tyhjä.? 

LUKKARI 

(kurkistaa ovesta). 
Muutamia vaimoja seisoo vielä pyhän Pirkon vie- 
ressä, ja Suomelan neiti on neitsyt Maarian luona. 

ROVASTI. 

Lukkari menee sitten lippoja tyhjentämään I 

LUKKARI. 

Sen olen jo tehnyt. Tässä pyhän Henrikin, pyhän 
Pirkon — neits3rt Maarian — pyhän Magdalenan — 
(Ravistelee muutamia ropoja joka lippaasta,) Yhä vaan 
huononee I En tiedä enää millä pyhimyksellä koettaisin- 
kaan. — Mutta kohta alkaa muikunkalastus — minä olen 
maalannut pyhän Pietarin kuvaan muikun — suvaitseeko 
arvon rovasti, että ripustan sen näkösälle? Meiltä lop- 
puu pian kynttilät, tali ja viini — ja kohta on juhlatkin 
käsissä. 

ROVASTI. 

Vouti on ilmoittautunut ripille tänään. 

LUKKARI. 



Laukon vouti I 



ROVASTI. 

Ja Kirsti neiti Vääksystä on myöskin tänään luvan- 
nut antaa lahjan kirkollemme. 

LUKKARI. 

No mutta siitähän tulee hyvä kauppa I 

ROVASTI. 

Niin, Herramme armossaan kyllä löytää keinoja 
köyhän kirkkonsa hyväksi. 

LUKKARI. 

Meidän voudilla mahtaa olla kalliita syntejä, — ja 
Vääksyn neiti tulee hänen kanssaan — hml Sellaisilla 
synneillä on kai suuri taksa — hml Vääksyn neiti on 
rikas. 

ROVASTI. 

Niin on, — Jumala katsoo ainoastaan katumukseen, 
mutta kirkon täyt)^)^ saada jotain näkyväistä synninpääs- 
tönsä vakuudeksi. 

LUKKARI. 

Niin — ainahan ajan pahuus on kirkon hyväksi. 

— Unohdin sanoa, että Suomelan nuori neiti tahtoo tehdä 
synnintunnustuksensa. 

ROVASTI. 

Vai niin — jaa — jaal se viaton lapsi alkaa jo 
saavuttaa neito-iän, jolloin kaikenlaisia ajatuksia kasvaa. 

— Anna neidin tulla sisään. 

LUKKARI. 

Ja tuon pirun lähettämän kerjäläisen, joka kulkee 
ympäri pitäjätämme saarnailemassa, olen otattanut kiinni, 
kuten arvon rovasti käski. — Hän istuu n)rt- ruumishuo- 
neen sillalla, minä panin haudankaivajan vartioimaan häntä. 

ROVASTI. 

Vai niin — hyväl Tuon vääräuskolaisen Hussin 
epäsikiöt, joita nykyään tulvaa maailmaan, ovat aikamme 
ilkeimpänä haittana. Meidän kaukainen maamme on tä- 
hän asti. Jumalan kiitos, ollut niistä vapaa, mutta tuo 
kerjäläinen on todistuksena siitä, että ajan turmelus n)rt 
on tännekin lö3^änyt tiensä. — P5r5^dä Elina neitiä tule- 
maan sisääni 

LUKKARI. 

Niin on — hoh, hoh. (Menee.) 

{Rovasti istuu ajatuksissaan, Elina tulee.) 

ROVASTI. 

Tervetullut, tjrttärenii Rauha sinulle I Istu lap- 
seni! — Sinä tahdot avata sydämesi vanhalle rippi-isällesi? 

ELINA. 

Isä, en voi sitä sanoa. 

ROVASTI. 

Sinä et tule tänne sanomaan sitä minulle, vaan py- 
hälle neitsyelle. — Sinä olet sanonutkin sen jo hänelle 
tuolla kirkossa, ja hän on kuiskannut sydämessäsi: ripitä 
itsesi, t)rttärenil — Polvistu, rohkaise mieltäsi. Mikä 
ahdistaa sinua, lapseni? 

ELINA. 

Minä olen minä en voi sanoa sirä. {ÄäneP- 

tömyys.) 

ROVASTI 

{on tarkastanut häntä). 
Tahdon auttaa sinua. Olet ehkä antanut jonkun 
nuorukaisen tarttua käteesi, olet tietänyt hänen katseensa 
tarkastavan sinua, olet katsonut häneen ja sen jäl- 
keen et ole enää samanlainen kuin ennen. 

ELINA. 

Isäl onko se suuri synti? 

ROVASTI. 

Ei. Tuo nuorukainen on kai Uolevi Frille? 

ELINA. 

Uoleviko? — Uolevi on lapsuuteni leikkitoveri. 
Leikissä hän kutsui minua morsiamekseen. Silloin ajat- 
telimme, että leikistä ehkä kerran tulisi totta. Oliko se 
synti? 

ROVASTI. 

Ei. 

ELINA. 

Mutta n}^ — n}^ tahtoo vieras kuva tunkeutua 
väliimme. 



Kuka se on? 
Ritari Kurki. 
Laukon herra? 



ROVASTI. 



ELINA. 



ROVASTI. 

ELINA. 

Niin. 

ROVASTI. 

Rakastatko ritaria? 

[elin A. 
En tiedä. Minä pelkään häntä, enkä kuitenkaan 
voi olla ajattelematta häntä. On ikäänkuin hän ten- 
holla vetäisi minua luokseen. Oi, hän on niin suuri, 
niin voimakas ja niin uljas. Kun hän ratsastaa Suomelan 
ohitse, tervehtii hän minua ystävällisesti hymyillen. Mutta 
kirkossa hän näyttää niin synkältä. Oi, kun hän katsoo 
minuun kysyvillä, surullisilla silmillään, unohdan kaiken 
muun, ja kuitenkin minä niin pelkään häntä. Minä tah- 
don vaan itkeä, ja kuitenkin olen niin onnellinen. Isä, 
onko se synti? 

ROVASTI. 

No, ja ritari — ? Rakastaako hän sinua? 

ELINA. 

Niin sanovat isä ja äiti. He tahtovat minun unoh- 
tamaan Uolevin. Ja minun turhamainen sydämeni tekee 
usein heille mieliksi. Onko se synti? 

ROVASTI. 

Ei. Sinun pitää kunnioittaman isääsi ja äitiäsi, ettäs 
menestyisit ja kauan eläisit maan päällä. 

ELINA. 

Mutta Uolevi — I Joskus ajattelen kuitenkin, ettei 
kukaan ole minulle rakkaampi kuin Uolevi. Hän on 
niin uskollinen, niin hyvä. 

ROVASTI. 

Oletko antanut hänelle mitään lupauksia? 

ELINA. 

En sanoilla — mutta kyllä mielessäni. 

ROVASTI. 

No, sellaisia lupauksia, joita mielessäsi olet ajatellut, 
ei voi ottaa lukuun. Ne ovat vaan lihan viettelyksiä, 
joita sinun täytyy paeta. Ne johdattavat syntiin. 

ELINA. 

Isä, minun pitää siis — — 

ROVASTI. 

Kuule minua I Pyhät ovat varmaankin valinneet 
sinut pelastamaan ritari Kurjen sielun suuresta vaarasta 
ja synnistä. Jos menet hänen puolisokseen, teet Juma- 
lalle totisesti otollisen työn. Sinun hurskautesi voi joh- 
taa ritarin mielen hyvään. Tuhannet tulevat kerran siu- 
naamaan sinun nimeäsi. Benedicta tul 

ELINA. 

En ymmärrä sinua, isä! Minäkö voisin pelastaa 
ritarin sielun? Minä vähäpätöinen, oppimaton tyttö? 

ROVASTI. 

Pyhät valitsevat usein mitättömiä välikappaleita suu- 
riin kutsumuksiin. Tahdothan sinä totella rippi-isääsi — 
totella isääsi ja äitiäsi ja pelastaa ritarin sielun? 

ELINA. 

Pelastaa hänet, sen tahdon. 

ROVASTI. 

Tyttäreni, kirkko on kuullut tunnustuksesi ja antaa 
sinulle anteeksi. Miseretur tui omnipotens Dominus et 
dimittat tibi omnia peccata tua! Ab omni malo custodiat 
nos omnipotens Dominus! Herramme olkoon kanssasi 
nyt ja iankaikkisesti. 

KURKI 

(tulee) . 
Te täällä, jalo neiti I Mikä suloinen kohtaus! 

ROVASTI. 

Neiti on synnintunnustuksella. (Elinalle,) Mene 
rauhaan, olet puhdas synnistä I — Siinä, ritari Kurki, 
hurskas sydän, luotu levittämään onnea ja siunausta I 

KURKI. 

Totta sanoitte, arvoisa isäl Luotu levittämään siu- 
nausta ja sovintoa, 

ELINA. 

Te pilkkaatte yksinkertaista tyttöä. 

KURKI. 

Pyhät varjelkoot I Jos minä huomenna tulen Suo- 
melaan — olenko silloin tervetullut teille, ihana neiti? 

ELINA. 

Isä ja äiti ihastuvat varmaan tulostanne. 

KURKI. 

Mutta myöskin te — sanokaa yksi sana — olenko 
minä teidänkin mielestänne tervetullut? Vastatkaa I Minä 
en kysy ilman aikojani. 

ELINA. 

Tulkaa I {Rientää ulos.) 

KURKI. 

Minä voin siis vielä tulla onnelliseksi I 

ROVASTI. 

Hänen kanssaan — voitte. 

KURKI. 

Hänen kanssaan ja hänen kauttaan. 

ROVASTI. 

Painakaa puuta, jalo ritarit Siitä on kauan kun 
viimeksi näin Laukon voudin tässä huoneessa. Mutta 
kirkko on oppinut odottamaan. 

KURKI. 

Elina neiti on ripittänyt itsensä teille? Mitä hän 
on sanonut teille? 

ROVASTI. 

Poikani — rippi on kirkon I — Mitä on sinulla 
mielessä? 

KURKI. 

Minä tahdon päästä vapaaksi raskaasta synnistä — 
minun täytj^I Pyydä mitä tahdot — mutta sen täyt]^ 
tapahtua vielä tänään. 

ROVASTI. 

Kadutko sitä syntiä? 

KURKI. 

Kadun. Kyllä minä kadun sitä — olen kauan ka- 

tunut — mutta nyt se on käynyt minulle tuskallisem- 
maksi kuin ennen. Minä tahdon rauhaa kirkon kanssa 
— itseni kanssa — rauhaa elävien ja kuolleitten kanssa. 

ROVASTI. 

Polvistui Nöyrrytä mielesi I Ilmoita syntisi mi- 
nulle, kirkon palvelijalle. (Äänettömyys.) 

KURKI. 

Sitä minä en saata. Mutta minä ilmoitan muita 
syntejä, joista voitte ottaa kahdenkertaisen maksun. — 
Viimeisellä veronkanlomalkallani sisämaassa, pakanallisten 
lappalaisten luona, poltin vihapäissäni parven naisia ja 
lapsia kotaansa muille varoitukseksi, sillä veronahat eivät 
olleet hyviä. Sittemmin olen huomannut, että kanto- 
mieheni ja Turun kauppiaat olivat salaa vaihtaneet ne 
huonoiksi. 

ROVASTI. 

Sen te teitte lain valvojana, ja se voi olla heille 
terveelliseksi kauhuksi, sillä kirkollakin on heiltä saamatta 
vuotuiset oravannahat. Ovathan he ainoastaan niskoitte- 
levia pakanoita, siis kirkon armosta osattomia. Mutta 
olisihan voinut tapahtua, että joku heistä tai heidän lap- 
sistaan olisi nauttinut kasteen siunausta; sentähden täytyy 
minun sakoittaa sinua. En voi kuitenkaan vaatia enem- 
pää kuin yhden tukholmalaisen kultarahan. 

KURKI 

(ottaa kukkarostaan yhden kolikon). 

ROVASTI. 

Ohi — ihan oikea flanderilainen kultakolikko! Ne 
ovat harvinaisia näillä mailla. Turustako olette saanut 
tämän? 

KURKI. 

Ei, ne ovat Wisbysta. 

ROVASTI 

(leikittelee kultarahalla). 
Onko sinulla useampia sellaisia pieniä syntejä? 

KURKI. 

Humalapäissäni löin kerran kuoliaaksi yhden Lau- 
kon alustalaisen, mutta minä olen luvannut pitää torppaa 
hänen vaimolleen ja pojalleen. 

ROVASTI. 

Minä olen kuullut siitä — suuri synti, sillä mies 
oli samana päivänä ollut kellotapulissa soittamassa mes- 
suun ja on säännöllisesti maksanut kirkon veron. Siitä 
rikoksesta täyt}^ minun vaatia sinulta viisi kokonaista, 
oikeata kultarahaa. 

KURKI 

(panee ne pöydälle). 

ROVASTI 

(sysää lukkarin jättämät kuparilantit syrjälle). 
Rakas poikani, minun on vaikeata sanoa kaikkea, 
mutta tätäpaitsi tä3^y sinun tehdä vaellus jonkun pyhän 
haudalle — no — jaah — Nousiainenhan on lähinnä. 

KURKI. 

Siihen minulla nyt juuri ei olisi aikaa. — Pirkkalan 
kohta alkavat käräjät — minulle tulee suuri tappio, jos 
lähetän sinne lainlukijan. 

ROVASTI. 

Niin — niin — menoja teillä on paljon nykyään 
— no — no — voittehan saada luvan lähettää edestänne 



Digitized 



by Google 



46 

jonkun toisen. Sellaista myöntää kirkko, mutta ottaa 
siitä myönnytyksestä kaksi kultakolikkoa. 

KURKI. 

Sepä hyvä — minä käsken murhatun miehen po- 
jan viipymättä paastoamalla ja avojaloin vaeltamaan py- 
hän Henrikin haudalle. — Hän on isänsä kuoleman jäl- 
keen velkaa kartanoon kymmenen päivätyötä, ne hän saa 
tehdä pappilaan — tässä yksi kolikko. 

ROVASTI. 

Kiitos — ehkä riittää jo. — Kyllä me siitä sovimme. 
Eteenpäin 1 

KURKI. 

Viime matkallani sisämaassa loppuivat ruokavaram- 
me. — Minä käskin sotamiesten etsiä jonkun lappalais- 
kylän ja ottaa sieltä viisi kelpo porohärkää. Siten tu- 
limme toimeen Orihvedelle asti. Sittemmin huomasin, 
että se oli paastopäivä. 

ROVASTI. 

Ai, ai, ai — — ja mikä paastopäivä? 

KURKI (hämillään). 
pitkäperjantai — — 

ROVASTI. 

Poikani I Poikani I se oli hirmuinen synti — hir- 
muinen synti — lihaa sellaisena paastopäivänä I Sinun 
muut syntisi eivät ole tämän rinnalla minkään arvoisia. 
Minä en voi rauhoittua sielusi puolesta alle viidentoista 
— ei, en alle kahdeksantoista kolikon. {Kurki maksaa. 
Rovasti laskee rahat) Ja väkesi edestä vielä kaksi — 
hyväl — ja eteenpäin I 

KURKI. 

Minulla ei ole muita. — 

ROVASTI. 

Mutta tuo suuri synti? 

KURKI. 

Hm — enkö minä voi maksaa sitä mainitsematta? 

ROVASTI. 

Hm — se voi käydä laatuun, mutta sellaisissa ta- 
pauksissa laskemme kahdenkertaisesti — sanoithan, että 
kadut sitä — 

KURKI. 

Niin, minun täytyy päästä siitä 

ROVASTI 

(selailee erästä kirjaa). 
Se maksaa sitten kolmekymmentä oikeata lyybekki- 
läistä kultakolikkoa. Mutta kuten sanottu, silloin on se 
etu, ettei tarvitse mainita sitä. 

KURKI 

{maksaa) . 

ROVASTI 

(laskiessaan). 
Etköhän vaan ole unohtanut jotain pikku syntiä? 
Onhan parasta selvittää kaikki tyynni nyt samalla kertaa 

— 21, 22, 23, 24 

KURKI. 

Kyllä ne ovat siinä kaikki. 

ROVASTI. 

— 2.5, 26, 27, ajattelepas sentään, 28, 29 ja 30 — 
hm, aivan oikein. — Vai niin, vai ei enää. — (Latinainen 

rukous, kuten edellä.) Kirkko on kuullut synnintun- 
nustuksesi ja antaa sinulle anteeksi. 

KIRSTI 

{tulee oikealta). 
Tulen ehkä sopimattomaan aikaan — ? 

ROVASTI. 

Ei ollenkaan, Kirsti neiti — olemme ihan selvillä 
keskenämme, vouti ja minä. Mene rauhaan, olet vapaa 
synnistäsi. — Tervetullut ja — istukaa — tähän, oikein 
piispan tuoliin. Se varmaankin ihastuttaisi hänen korkea- 
arvoisuuttansa, jos jalo neiti Fleming tahtoisi istua piis- 
pan tuolilla, hihihihil 

KIRSTI. 

Uskotteko, isäni, että herra piispa on yhtä hieno 
mielistelijä kuin hänen hyvä rovastinsa täällä Vesilahdella? 
Mutta jos kaikki on totta mitä kerrotaan, niin on pappi- 
herroilla hyvä esimerkki ylhäältä, aina p5'hästä isästä 
alkaen. Vai niini — täällä on ollut suuri pyykin- 
pesu 1 Ja nyt Klaus on puhdas kuin vastasatanut lumi. 
Jospa minäkin yrittäisin. — Tunnenkin itseni oikein ka- 
toliseksi tässä mukavassa nojatuolissa. {Kurki tekee lähtöä.) 
— Jää sinä vaan, Klaus, äläkä pelkää — 

ROVASTI 

{vähän terävästi), 
Noin nuorella, viattomalla neidolla ei varmaankaan 
ole vaarallisia syntejä. 

KIRSTI. 

Uskokaa sitä! — Tiedättehän, rakas rovasti,' etten 
juuri ole teidän pyhimyssatujenne ystävä. Todellisuu- 
dessa auttavat pyhät huonosti. Kaikissa tapauksissa on 
kuitenkin hyvä olla varma, koska täällä nyt kerran teh- 

dään kauppoja Jumalan kanssa. Sanokaapas minulle ihan 
suoraan, isäni, eikö teidänkin mielestänne synninpäästö 
ole sovitettu varsin mukavasti meidän rikkaitten syntisten 
ja kirkon välillä? No, en minä tahdo olla häijy, enkä 
saattaa teitä hämille. — Mutta työntäkää tuo kultaläjä 
pöytälaatikkoon, se vaivaa minua. Se muistuttaa minua 
Juudaasta, joka myi mestarinsa kolmestakymmenestä ho- 
peapenningistä. 

ROVASTI 

(pyyhkii rahat laatikkoon). 
Ehkä se myöskin muistuttaa teitä suuresta verisyn- 
nistännel 

KIRSTI. 

Minun verisynnistänii Mitä se maksaa sitten? 

ROVASTI. 

Nöyrän ja katuvaisen mielen. 

KIRSTI. 

Nöyrän ja katuvaisen mielen? Hoo, kauan saatte 
odottaa, ennenkuin maksan sitä hintaa. 

ROVASTI. 

Kirkko kyllä voi odottaa, jos vaan te voitte. 

KIRSTI. 

Katua syntejäni en voi, enkä tahdokaan. Sentähden 
tahdon niistä maksaa. Antakaa minulle esimerkiksi joku 
pyhän Pirkon hyvätyö. Hän oli pyhimys jo nuoruu- 
dessaan ja eli kuudenkymmenen vuoden vanhaksi — pi- 
täisi siis olla hyvä varasto tarjona. 
Elinan surma. — 4 

ROVASTI. 

Hm — se on kuitenkin vähän vaikeata. 

KIRSTI. 

Saatte vuoden korot Vääksystä — 

ROVASTI. 

Kokonaisen vuoden — I Tyttäreni — teidän lah- 
janne on ruhtinaallinen. 

KIRSTI. 

Senpätähden istuukin piispan tuolilla. 

ROVASTI. 

Kirkkomme on köyhä ja — 

KIRSTI. 

— — saatte pari torppaa Sääksmäeltä lisäksi. 

ROVASTI. 

Hyvä. — Kirkko krittää teitä ja antaa synninpääs- 
tön, kun on saanut lahjoituskirjan. 

KIRSTI. 

Tässä. {Antaa häneUe paperin,) 

ROVASTI. 

Valmiina jo ja — hm, vouti on mennyt ta- 
kaukseen — siis kaikki on selvillä. 

KIRSTI. 

Ja kauppa tehty — onko se pyhän Pirkon? 

ROVASTI. 

On — minä kuittaan syntinne hänen laskuunsa. 
(Kirjoittaa.) Siis on tämä asia selvillä. 

KURKI. 

Aiomme muuten kysyä, ettekö tahtoisi tulla meille 
päivälliselle. Kirsti tarjoo syöttöhanhea ja oikeata lyy- 
bekkiläistä. 

ROVASTI. 

Kiitos, mutta minulla on vielä pieni toimi tuon 
kerjäläis-lurjuksen tähden, joka kuljeksii pitäjässämme. 
(Huutaa.) Hoi, lukkari 1 (Lukkarille, joka tulee.) Tuo- 
kaa mies sisääni 

KIRSTI. 

Onko se tuo parannusta saarnaava kerjäläinen? 

ROVASTI 

(panee pois paperit ja kirjat). 
Olkoon mikä tahansa, kyllä hänestä selvän otan. 

KIRSTI. 

Tuo mies miellyttää minua. — Hän on Vääksystä 
kotoisin, siis minun alustalaisiani. 

ROVASTI. 

Tietysti en minä sellaisen kanssa antaudu mihin- 
kään väittelyyn. Hänet tutkitaan vaan ja lähetetään piis- 
pan liio — jos se edes maksaa vaivan. Luultavasti se 
vekkuli on päästään vialla. 

KURKI. 

Voimmehan sitten lähteä yhtä matkaa. 
(Kerjäläinen tulee lukkarin ja haudankaivajan 
seuraamana.) 

ROVASTI. 

Tuossa hän onl Vai niin — I Minulle on ker- 
rottu, että sinä kuljeskelet y]t'ympäri, peljättäen ihmisiä 
puheillasi viimeisestä tuomiosta, kä5^tämällä tukenasi py- 
hän uuden testamentin kirjoja. Myös kerrotaan sinun 
halveksivalla tavalla puhuvan pyhän kirkon papistosta. 
Sinä olet repinyt rikki yhden minun allekirjoittamani 
synninpäästökirjan kutsuen sitä perkeleen aarnihaudaksi. 
Sinä olet Mikonpäivänä saarnannut Rekivuorella suurelle 
kansajoukoUe ja samassa tilaisuudessa sanasta sanaan lu- 
kenut pyhän vuorisaarnan, joka ei suinkaan sovellu op- 
pimattomille ihmisille, vaan herättää ainoastaan kapinalli- 
sia ajatuksia heissä. — Kuka sinä olet ja mistä? 

KERJÄLÄINEN. 

Minä olen kaikkein vähäpätöisin herrani ja mesta- 
rini häävieraista. 

ROVASTI. 

Mikä nimesi on? 

KERJÄLÄINEN. 

Maailmallista nimeäni en enää muista. Kaksikym- 
mentä vuotta takaperin kohtasi mestari minut ja sanoi: 
anna omaisuutesi köyhille ja seuraa minua. Minä tein 
niin ja menin korpeen. Vuosi takaperin tuli mestarini 
taas luokseni ja sanoi: mene ulos maailmaan ja ilmoita, 
että aika on tullut. Minä otin kerjuusauvan ja lähdin. 

ROVASTI. 

Sillä mestarisi varmaan tarkoitti, että menisit kirkon 
palvelukseen. Kuka se oli — varmaan joku ulkomaalai- 
nen teini? Oletko ehkä ollut Roomassa pyhän isän luona — 
vai kuulutko kukaties johonkin luostariin Venäjän puolella? 

KERJÄLÄINEN. 

Minä en kuulu mihinkään kirkkoon, sillä jokainen 
kirkko on väärä. Meidän ei pidä palveleman Jumalaa 
temppeleissä, vaan sydämissämme. Meidän ei pidä tun- 
nustaman syntejämme papille, vaan Jumalalle. Meidän 
ei pidä koristaman kuolleita pyhäinkuvia, vaan kuole- 
mattomia sielujamme. Meidän ei pidä 

ROVASTI. 

Riittää I Riittää joi Minä olen kuullut tarpeeksi. 
Nyt tiedän, minkä hengen lapsia sinä oleti Poltetun 
Hussin kerettiläisyyttä. Anathema siti Sinun kerettiläi- 
syytesi on julkista. Se huutaa taivaan kostoa. Totta on 
että kirkko ei janoo verta, mutta tuollaisesta herjaamisesta 
ei roviolava ole ankara rangaistus. Huomenna lähetän 
sinut Turun tuomiokapitulin eteen. Minä luotan teidän 
avuliaisuuteenne, herra vouti I 

KURKI. 

Sehän on luonnollista. Lähettäkää mies Laukkoon, 
minä lukitsen hänet kuoppaan — ja annan huovejani 
saatoksi Turun matkalle. 

ROVASTI. 

'Sitokaa hänet ja kutsukaa tänne väkeä kuljettamaan 
häntä Laukkoon. [Lukkari ja haudankaivaja sitovat 
kerjäläisen,) Lukkari saa mennä I (Lukkari menee,) 

KIRSTI. 

Sinä sanoit kirkkoa vääräksi, mitä sillä tarkoitat? 
{Äänettömyys,) 

KERJÄLÄINEN. 

Sanoin kirkon vääräksi, sillä se on väärentänyt mes- 
tarini opin. 

KIRSTI. 

Mitä sitten opetti mestarisi? 

KERJÄLÄINEN. 

Sinun pitää rakastaman Jumalaa yli kaiken ja lähim- 
mäistäsi niinkuin itseäsi. 

KIRSTI. 

Siinäkö kaikki? 

KERJÄLÄINEN. 

Kaikki. 

KIRSTI. 

Luuletko ihmisen tässä maailmassa voivan tulla toi- 
meen niin yksinkertaisella opilla? 

KERJÄLÄINEN. 

Koeta I niin näet, että voit. 
(Lukkari joukon kanssa,) 

KIRSTI. 

Siihen mieheen te ette koskei 

ROVASTI. 

Mutta, neiti Fleming I 

KIRSTI. 

Hän on Vääksyn kartanon suojassa. — Mies parka I 
— Sinä näytät väsyneeltä ja sairaalta. Mene ja unohda 
unelmasi I (Leikkaa auki hänen nuoransa,) Mene Vääk- 

syyni Kukaan älköön siellä hätyyttäkö häntä I Hän on 
minun suojeluksessani. Mene rauhassa I 

KERJÄLÄINEN. 

Minä olen levollinen, sillä minä olen herrani ja 
mestarini suojeluksessa. Hän yksin päättää, milloin mi- 
nun hetkeni on tuleva. Nyt hän vielä minun kauttani 
tarjoo teille armoa, jos parannutte. Mutta jos hänen armonsa 
hylkäätte, tulee tuomion enkeli kuin varas yöllä liekissä 
ja salamassa. Hän punnitsee teidän syntienne kuorman, 
te maailman mahtavat I Ja hänen vaajallansa ovat kaikki 
kirkkonne synninanteet höyhentäkin keveämmät. Ja voi 
teitä silloin, te vihan, hekuman ja itaruuden orjat. 

ROVASTI. 

Varo itseäsi, kerettiläinen. 

KERJÄLÄINEN. 

Varo sinä itseäsi, Baalin pappi I Sinun ja sinun 
kirkkosi päivät ovat luetut. Te olette juurruttaneet kan- 
saan kaiken tämän väkivallan, kaiken riettauden ja kaiken 
jumalattomuuden. Te myytte Kristuksen murhaajille ja 
portoille. Vaan hänen pyhänsä te poltatte. Minä sanon 
teille, ennenkuin tämä vuosisata iäisyyteen vaipuu, kohoaa 
pyhimysten tomusta Herran sankari ja hän hakkaa pois 
paavikunnan pään. (Menee,) 

KIRSTI. 

Ken hän olil Houkkioko? Vai tietäjä? 

ROVASTI. 

Noita I 

KURKI. 

Tai ehkä tuomion enkeli itse. 
Esirippu. 

KOLMAS KUVAELMA. 

Sali Laukossa. 

KURKI 
(istuu ajatuksissaan uunin luona. Uunin vieressä pieni 
pöytä, jolla on pergamentteja. Näyttämöä valaisee aino- 
astaan heikko takkavalkea), 

KIRSTI 

(tulee reippaasti peräovesta, lumettunut turkki yllään. 
Lyhty ja avainkimppu kädessään. Laskee avaimet pöy- 
dälle). 
(Äänettömyys.) 

KURKI. 

Sinäkö se olet, Kirsti? 

KIRSTI 

(valaisee nauraen kasvojaan). 
Katsopas minua, Klaus I 

KURKI. 

Sataako siellä lunta? 

KIRSTI. 

Kas se vasta pyry onl Kuuletko, kuinka myrsky 
vonkuu ja ulvoo? (Laskee lyhdyn pois. Riisuu turk- 
kinsa ja pudistelee sitä lumesta. Menee sitten takan 
viereen lämmittelemään käsiään.) Uhl Täällä on yhtä 

pimeä kuin ulkonakin. (Lisää puita uuniin.) En tiedä, 
mutta tänään olen niin hilpeällä mielellä. Ehkä juuri 
tuon tuiskun vuoksi. Niin, minulla on noidan verta 
suonissani. 

KURKI. 

Se oli tosi sana. Sinä olet Laukon salainen velho. 
Vaan mieleni on niin raskas tänä iltana. Tuopas viiniä. 
(Äänettömyys,) 

KIRSTI 

(tuoden viiniä). 
Joko tuo hornan henki taasen sinua painaa? Juo 
Klaus, niin väist)ry se luotasi. 

KURKI (juo). 
Te olette kummaa sukua — te muukalaiset Fle- 
mingit, jotka myrskyn vihuri paiskasi Suomen rannikolle. 
Sen suvun miehet ovat väkeviä, hurjia, kovia ja raakoja, 
kuin metsän karhut — ja naiset niin kauniita ja sulavia 
kuin ilveskissat päivänpaisteessa. 

KIRSTI. 

Kuule, Klaus. Tänä talvena me lähdemme Tuk- 
holmaan. 

KURKI. 

Ja mitä tekisimme siellä? 

KIRSTI. 

Siellä hukutamme ilon virtaan tuon Kurkelaisen 
synkkjryden. Me vierailemme Turussa ja Kastelholmassa. 

KURKI. 

Ja entäs sitten? 

KIRSTI. 

Ja sitten jäätä myöten merten taa. 

KURKI. 

Hukkuaksemme ulapalla. 

KIRSTI. 

Mitä vielä. Neljä hevosta valjaisiin ja täältä sitten 
nelistäen länttä kohti kilpaa nousevan päivän kanssa. 
Aamun sarastaessa olemme jo kaukana — kaukana la- 
kealla aavikolla. Ympärillämme tanssivat ruusuiset varjot. 
Ja kun aurinko nousee, niin edessämme säteilee sininen 
taivas ja meren valkoinen hohtava vaippa. Ja raittiisti 
puhaltaa vapauden tuuli. Ja rinta paisuu ja mielen täyt- 
tää uusi rohkea riemu. Me olemme kahden kesken kes- 
kellä aavaa merta. Ja silloin haihtuu kaikki synkät var- 
jot ja painavat muistot. Oi Klaus I Tämä metsä tukeh- 
duttaa minut. Minä halajan valoa ja päivänpaistetta — 
ikuista, ääretöntä vapautta. 

KURKI. 

Ja sitten alkaa jälleen uusi yö. 

KIRSTI. 

Silloin istumme Örbyssä ja juomme toivon maljoja 
ritari Eskil Eerikinpojan luona. Mitä sanot? Emmekö 
lähde? 

KURKI. 

Kyllä ymmärrän. Sinä haluat pois — tuonne ava- 
raan maailmaan, pois elon vilinään. 

KIRSTI. 

Synkiksi muuttuvat päiväsi täällä. Iloa et sinä Lau- 
kossa löydä. 

KURKI. 

Etkä sinä liioin. [Äänettömyys,) 

KIRSTI. 

Voi niinkin olla. Sentähden minä tahdon elää si- 
nun rinnallasi, — nauttia elon onnea sinun kanssasi. 
Minä tahdon pois — kauas — kauas — ; ja siellä koetan 
unohtaa kaikki tuskat ja kalvavat muistot. 

KURKI. 

Unohtaa, niin unohtaa. 

KIRSTI 

(oUaa patjan takan vieressä olevalta penkiltä, laskee sen 
lattialle Kurjen jalkain juureen. Istuu sitten patjalle, 
nojaa päätään taaksepäin Kurjen rintaa vastaan ja kat- 
soo ylös ajatuksissaan. Kurki laskee kätensä hänen 
olkapäälleen). 

Oi jos saisi nousta siivekkäiden ratsujen selkään, 
oi jos saisi kiitää pois kahden kesken, sinä ja minä. Vi- 
hurin vauhdilla retkeilisimme raaat ja valtakunnat. Taak- 
semme jää laulava, leikkivä Ranska ja hehkuva Espanja. 
Eteemme aukeaa Maurien lumottu, lemmen hurmaama 
seutu. Ja sitten pysähdymme maailman äärissä, ikuisen 
auringon alla, onnen ihanilla saarilla — kaukana, kau- 
kana aavan meren ulapalla. Siellä ei tiedetä meistä. Siellä 
saamme elää rauhassa. Siellä haihtuvat tuskat ja muistot. 
(Pitelee otsaansa,) 

KURKI {synkästi). 

Ne seuraavat meitä; sillä ne asuvat rinnassamme. 

KIRSTI 

(kääntyy nopeasti polvilleen ja katsoo häntä silmiin). 
Ei, ei! Siellä me rukouksilla sovitamme rikok- 
semme. Siellä ei kukaan uhkaa meitä. Siellä ovat kaikki 
puhtaat ja synnittömät. Siellä emme ole rikkoneet ke- 

tään vastaan. Siellä ei meitä omatunto soimaa. Siellä 
— siellä saan minä rauhassa — 

KURKI 

(nousee ylös. Kävelee edestakaisin. Kirsti nojaa tuolia 
vasten tarkastellen häntä). 
Kirsti, miksi en saanut nähdä sinua ennen? 

KIRSTI 

(hypähtää ylös ja kietoo kätensä hänen kaulaansa). 
Klaus I Se oli niin sallittu I Me emme voi tais- 
tella kohtalon voimia vastaan. Me tiedämme vaan sen, 
mitä itse olemme eläneet I Nauttikaamme siis elämästä, 
koska se on niin ihanaa. Rakastammehan me toisiamme. 
Me olemme luodut toisiamme rakastamaan. Ja tämä rak- 
kaus on elämämme päämäärä. Lähde pois tästä kylmästä, 
synkästä talviyöstä. Siellä hehkuu etelän päivä, siellä 
hehkuvat ihmiset ja hehkuu koko elävä luonto. Pimeys ja 
kylmyys synnyttää synkkiä ajatuksia. Auringon palattua 
mekin palajamme pohjolaan. 

KURKI. 

Sinä puhut kuin ihana nainen ainakin. Luuletko 
että aurinkokaan voi elvyttää kuolleita henkiin? 

KIRSTI. 

Anna kuolleiden levätä rauhassa. 

KURKI. 

He eivät saa rauhaa meiltä. Kaarinan täytyy nousta 
haudastaan ja tulla tuonne (Osoittaa kattoa.) varoittamaan 
meitä. 

KIRSTI. 

Syyshämärän harha, — myrsky, joka vonkuu nurkissa. 



Digitized 



by Google 



6i 



KURKI. 

Ei, ei — älä luule sitä vain syyshämärän harhaksi. 
Hänen valtansa on niiden lakien yhteydessä, joita me 
emme käsitä. Ja rakkautensa voimalla hän seuraa meitä 
maailman ääriin saakka. — Kuuletko? Nyt hän jälleen 
kulkee tuolla. Oletko huomannut, että hän nyt käyske- 
lee täällä useammin kuin ennen? Miksi niin kalpenet, 
Kirsti? Sanotko vieläkin sitä syyshämärän harhaksi? Sa- 
notko vieläkin sitä hornanhengekseni? Ei — se henki 
asuu povessani. Vaan minä tahdon sovittaa rikokseni. 
Ja — ja ainoastaan puhdas, viaton rakkaus voi sen so- 
vittaa. Minä tunnen ja tiedän sen. Kiitos rakkaudestasi, 
Kirsti. Mutta meidän täytyy maksaa syntivelkamme. 
Meidän täytyy erota toisistamme. 







KIRSTI 


Erota 1 




(huudahtaen). 

KURKI. 


Niin, minä en 


voi muuta. 


Erota I 


Erota 1 


KIRSTI. 


Niin. 


Erota! 


KURKI. 



KIRSTI. 

Erota 1 Mitä sinä tarkoitat? 

KURKI 

(vaikenee), 

KIRSTI 

(hurjasti). 
Sinä — sinä et rakasta minua enää. Sinä valehte- 
let I Kurja raukka, sinä valehtelet! 

KURKI. 

Minä en saa rakastaa sinua. 

KIRSTI 

(oUaa tikarinsa). 
Sinä et tahdo rakastaa. Minä tapan sinut. 

KURKI 

(oUaa tyynesti tikarin häneltä ja laskee sen pöydälle), 
Kirsti, meidän täytyy erota. Huomenaamulla' minä 
ratsastan neljänkymmenen huovin seurassa Suomelaan 
kosimaan Elina neitoa. (Äänettömyys,) Ainoastaan hänen 
kaltaisensa viattomuuden enkeli voi sovittaa rikokseni. 
Niin, hän yksin voi sovittaa meidän kummankin rikoksen. 

KIRSTI. 

Ja vaikka hän olisi lähetetty taivaasta, niin minä 
muserran hänet, jos hän vaan anastaa sinut rinnaltani. 
Oi Klaus I Etkö näe, että yksin tuo ajatuskin saa minut 
hulluksi? 

KURKI 

(kaataa viiniä sarkkaan). 
Kuule minua tyynesti. Puhelkaamme niinkuin ai- 
nakin ihmiset, joilla on pitkä elon taival edessään. 

KIRSTI. 

Pitkä elon taival edessään I Onko se elämää, kun 
meidät pala palalta riistetään irti toisistamme? Luuletko 
minun voivan elää ilman sinua? {Nopeasti puristaen 
Kurkea olkapäästä,) Ja luuletko että sinäkään voisit 
elää ilman minua? Et. Sitä sinä et voi! Mitä sinä, 
Klaus, välität tuosta lapsesta I Tuosta verettömästä tyttö- 
sestä! Tuosta lauhkeasta, valjusta, kainosta Elinasta! 

Minulta saat kaikki, mitä mielesi halaa, elämän iloa, tulta, 
intoa, korkeita aatteita I Ilman minua sinua kalvaa sisäl- 
linen tuli ja se polttaa sinut poroksi. Siitä on jo kauan, 
jolloin sinä lapsena luit rukouksia äitisi sylissä. Ne ajat 
eivät enää ikinä palaja. Sinä kyllästjrt tuohon verettö- 
mään, viattomaan lapseen. Sinä ikävöit ja halajat minua, 
sillä minä olen kiehtonut sinun ruumiisi ja sielusi. Sinun 
veresi on polttava ja sinun himosi hehkuvat. Ainoastaan 
minun rinnallani sinä saavutat onnen ja rauhan. . Sinun 
täytyy tulla minun omakseni. Kuuletko — sinun täytyy, 
sinun täjrtyy, sinun täytyy. Et saa mennä. Minä taker- 
run sinun vartaloosi, imeydyn kiinni sinun huuliisi. 
Minä en laske sinua luotani. 

KURKI 

(syleilee Kirstiä, katsahtaa äkkiä kattoon ja lyyhistyy alas). 
Kuuletko? Kaarina kulkee jälleen tuolla I Hän 
vaatii meidän eroamme. 

KIRSTI 

(hypähtää ylös ja ojentaa kätensä ääntä kohti). 
Kaarina I Kaarina I Oletko sinä ihan leppymätön? 
Etkö voi antaa minulle anteeksi, vaikka olen polvillani 
sinua rukoillut ja kerjännyt ja itkenyt? Tule alas. Minä 
suutelen jalkojasi, mutta älä salli hänen jättää minua. 
Sinä et ole rakastanut häntä niin palavasti kuin minä. 
Etkä voikaan rakastaa niinkuin minä. Miksi et sinä tule, 
sinä rauhaton Kaarina? 

KURKI. 

Hän ei tule. 

KIRSTI 

(masentuneena). 
Niin, hän ei tule, sillä hän on jättänyt elämän 

meille. Meille elossa oleville. Ja niin minun täytyy siis 
elää. Elää niin kurjaa elämää, että kuolo olisi tuhat ker- 
taa ihanampi. Elää ilman valoa, ilman iloa, ilman rak- 
kautta. Lohdukkeena vain katkerat muistot ja kalvavat 
omantunnon vaivat. Sinun tähtesi olen uhrannut kaikki 
— kunniani ja maineeni, Flemingien mahtavan nimen, 
viattomuuteni ja sieluni autuuden. Ja nyt — nyt sinä 
tahdot kaiken palkinnoksi — . Ei, ei, Klaus I Älä hylkää 
minua. Minä en uskalla elää ilman sinua. 

KLAUS. 

Nouse ylös, Kirsti. Heitä jo rukoukset. Rakkau- 
temme oli vain veren huumausta. Se oli rikos. Sen 
hurjimmassa pyörteessäkin minä tunsin polttavaa tuskaa. 
Nyt on vereni tyyntynyt. Sieluni kaipaa rauhaa. Miel- 
täni painaa synkät, veriset muistot. Rikollisen rakkauden 
ja hurjain halujen syntiset muistot. Elina voi ehkä tuot- 
taa mieleeni rauhan. Sinä et voi sitä milloinkaan. 

KIRSTI. 

Itse minä kannan rikoksemme seuraukset — sillä 
minä yksin olen syyllinen. Sinä et vietellyt minua. 
Vaan rakkauteni hillitön voima lannisti sinut. Minä väi- 
jyin ja ahdistin sinua kaikkialla. Sinä kohtasit minut ku- 
jissa ja metsissä. Minä annoin sinun kanneskella itseäni 
louhikkojen ja hetteikköjen ylitse. Ja niin kiehdoin sinut 
pauloihini lumoavilla lauluilla ja loihduilla. 

KURKI. 

Minä en kaipaa ainoastaan rauhaa. Minun täytyy 
ajatella myöskin sukuani ja velvoUisuuksiani. Kurkien 
nimi ei saa sammua minun hautaani. Minä tahdon itsel- 
leni pojan elämäni iloksi. 

KIRSTI. 

Ja ainoastaan pojanko tähden hylkäisit minut? Sinä 
siis rakastat minua vielä? 

KURKI. 

Minä en saa rakastaa sinua. Se on rikos. Kirkko 
tahtoo pysyttää sinut vain sisarenani. Puolisokseni se 
ei sinua salli. Älä koeta taivuttaa minua. Sinä pyydät 
mahdottomia. 

KIRSTI. 

Vaan onhan kristikunnassa mies, jolle mahdotonkin 
on mahdollista. Lähtekäämme Roomaan. 

KURKI. 

Pyhän isän luokse? 

KIRSTI. 

Niin, hänen luokseen. Sillä hän on rikosten ja 
lakien yläpuolella. Hän on itse Jumalan pyhyyden ja 
kaikkivallan edustaja. Hänelle tunnustan vapaasti ihanan 
lemmen-syntimme. Ja hän kyllä käsittää, että se on yhtä 
palava kuin hänen purppuransa hohde, yhtä jalo kuin 
hänen manttelinsa loiste. Hän armahtaa meitä. 

KURKI. 

Rooma kysyy kultaa. 

KIRSTI. 

Myykäämme Vääksy, myykäämme Laukko, myy- 
käämme kaikki, kunhan minä vaan jään omaksesi. 

KURKI. 

Olen jo miettinyt sitäkin. Olen ajatellut kaikkia 
keinoja. — Vaan minä olen katsonut liian syvälle Elinan 
Elinan surina. — s 

viattomiin silmiin. Ja hän on käsittänjrt rikollisuuteni. 
Minä tiedän, että hän antaa minulle anteeksi kaikki. Minä 
en tahdo hävetä poikani edessä. Hjrvää yötä, Kirsti! 
(Aikoo mennä.) 

KIRSTI. 

Sinä et saa mennä I Et nyti Et noin ilman loh- 
dutuksen sanaa. Älä jätä minua epätoivooni Minä en 
laske sinua. Sillä jos nyt päästän sinut käsistäni, niin 
silloin sinä olet iäksi minulta mennjrt. Ei, ei! Älä mene I 
Älä jätä minua! Minä en uskalla jäädä yksin. Ota mi- 
nut mukaasi. Ota minut luoksesi! Klaus! Klaus! {Ta- 
kertuu kiinni häneen,) 

KURKI 

(on avannut oven. Pysähtyy, Ottaa kaulastaan nau- 
han, jossa on risti, ja panee sen Kirstin kaulaan). 
Kas tässä on Kaarinan risti. Suutele sitä, niin siitä 
saat voimaa rukoillaksesi rauhaa sielullesi. Hyvää yötä, 
Kirsti. (Irtautuu hänestä, menee huoneesensa ja sulkee 
oven,) 

KIRSTI 

(koettaa epätoivoissaan avata ovea. Vaipuu vähitellen 
maahan. Tuli sammuu. Pimenee, Myrsky ulvoo), 
Klaus! Klaus! Laske minut sisään! Päästä minut 
luoksesi. Minua värisyttää. Tämä pimeys kammottaa 
minua. Yön aaveet hiipivät luokseni. Minä pelkään tätä 
kauhun yötä! Kuuletko! Minä pelkään Kaarinaa! Voi, 
hän tulee. — Hän uhkaa minua. Klaus! Auta! Oi 
auta! (Pyörtyy,) 

Esirippu. 

NELJÄS KUVAELMA. 

Arkihuone Suomelassa. Pöydät taynnänsä juoma-astioita^ 
pennannolla pari oluttynnyriä; penkeillä viinimaljoja. Sali kirkkaasti 
valaistu. Sieltä kuuluu soittoa ja laulua (»Kudo sarkaa») ja tanssin 
pauhua. Näyttämön keskellä emäntä. Huovit ja piiat juoksevat 
sekaisin ulos ja sisään. Kaikki ovat enemmän tai vähemmän hää- 
tuulella. 

EMÄNTÄ. 
Te ette saa juoda enempää. Jaakko, olethan jo 
humalassa, — ja sinä, Liisa, katsohan vähäsen, mitä sinulla 
on käsissäsi — no, no, vähän siivommini Marketta 
hyil kuinka sinä sallit Erkin taputella polveasi tuolla ta- 
valla — onko se mielestäsi soveliasta? Muista, Lyyli, että 
otat rievun käteesi ja pyyhit pöydät, ennenkuin viet lisää 
olutta No Pirkko, mitä nyt taas? 

PIRKKO. 

Huovit tahtovat enemmän olutta pirttiin. 

EMÄNTÄ. 

Pirttiin — no niillä nyt on hirveät olutmahat, 
noilla Laukkolaisilla, nyt ne juovat itsensä humalaan ja 
sitten alkavat tapella. Sano heille sinä, että Laukossa 
tulee toinen järjestys, jahka minä ehdin sinne. Tuoss' 
on heidän tynnyrinsä. Kuules, sano tytöille siellä alhaalla, 
että he jättävät miesseuran ja laittavat itsensä heti kyök- 

kiin. Koko talo on mullin mallin, ja minun täytyy yksin 
huolehtia kaikesta. Onko tuo saksalainen kyökkimestari 
siellä? — Mitä sinä tahdot? 

JAAKKO. 

Soittajat tahtovat enemmän olutta. 

ANTERO. 

Uoti tahtoo nuorille herroille enemmän olutta. 

MARKETTA. 

Hyvä rouva — rouvilta on viini ihan lopussa, ja 
neitojen kamarissa juovat nuoret herrat heidän kanssaan 
samasta pikarista. 

LIISA. 

Rouva — kissat ovat syöneet hanhenpaistin. 

ANTERO. 

Rouva, saanko pyyhkeen — Uoti kumosi koko 
pöydän ! 

ISÄNTÄ. 

Muija, muija — kuuletko, eukko — Ebba! Meiltä 
on olut ihan lopussa ja meidän juuri pitäisi juoda Kaarle 
kuninkaan malja! 

EMÄNTÄ. 

Min' en ehdi — kuulethan, min' en ehdi. Tuossa 
laske itse; — Antero tuoss' on pyyhin. — Sinä nyt olet 
aika tyhmikkö, mikset aja kissoja kyökistä I (Antaa Liisalle 
korvapuustin.) — Kuule, rakas Juhani, jos vieraat juopuvat, 
niin vie heidät kamariisi — ota avain suulta. Lyyli, älä 
läikytä maahan viiniä. — Marketta, ole lipomatta sen 
maljan reunaa, josta rouvien täytyy juoda. 

PIRKKO. 

Rouva, huovit tappelevat pirtissä. 

EMÄNTÄ. 

No lähetä hakemaan väkevä-Matti — hän saa erot- 
taa heidät. Missä on kyökkimestari? 

JAAKKO. 

Tuolla pelimannien kanssa viulua soittamassa. 

R. KIRVES 

(tirkistää sisään). 
Voinko auttaa teitä, Ebba kuomaseni? 

EMÄNTÄ. 

Kyllä, kuomaseni — ota pyyhin ja pyyhi tuo malja 
ja anna se sitten Juhanille — mutta rakas Juhani, tyn- 
nyristä tippuu — lyö tappi lujasti kiinni. Koeta njrt, 
»rakkaani», pysyä selvänä tänä iltana. 

ISÄNTÄ. 

Rakas Ebba, meillähän on vaan yksi tytär, ja tänään 
vietämme hänen häitään. (Menee.) 

R. KIRVES. 

Ja se tytär on nyt Laukon emäntä voi, voi, 

Ebba kuomaseni 

R. LINNUNPÄÄ 

(tirkistää sisään). 
Emäntä kun ei ole näkösällä 

EMÄNTÄ. 

Ei, ei, rakkaat ystävät — teidän tä3rtyy suoda mi- 
nulle anteeksi mutta minä olen ihan pyörällä — 

tänäänhän on häitten »kolmas päivä» ja huomenna on 

lähdettävä Laukkoon. — Minä en saa selvää enää mis- 
tään, kaikki ihmiset ovat kuin hulluja — — Hirveätä, 
mitä puuhaa niistä häistä sentään onl 

R. KIRVES. 

Kun minä naitan tyttäreni 

R. LINNUNPÄÄ. 

Kun minä naitan tyttäreni 

EMÄNTÄ. 

Vartokaa hieman — minun tä3rt3^ saada tuo onne- 
ton lyybekkiläinen kyökkimestari käsiini Mitä minä 

sanoin — ei ristinsielua kyökissä! tämähän on hirveätä 
1 Uoti! Uoti! mitä sinä ajattelet II 

UOTI 

(johtaa 9sarankudonnani^ viimeistä vuoroa, jossa kaikki 
kulkevat peräkkäin. Laulaa:) 
»Näin kudotahan sarkaa, 
näin vedetähän verkaa. 
Kudo sarkaa, vedä verkaa, 
anna pirtojen paukkaa.» 

(Käyvät piiriin rouvien ympärille,) 

Äiti mukaani 

»Näin kudotahan sarkaa» — 

Älkää päästäkö häntä I 

»Näin vedetähän verkaa» j. n. e. 

(Kaikki laulavat koko ajan,) 

ÄÄNIÄ. 

Emäntä mukaani Ebba rouva mukaani 

KURKI. 

Anoppi mukaan! Jatka, Uotil 

EMÄNTÄ 

(taistelee vastaan käsin ja jaloin, mutta kietoutuu autta- 
mattomasti piiriin). 
Vie heidät saliin, Uoti! — Ei, ei, minä en ehdi — 
minulla ei ole aikaa I Ei, ei, hyvät ihmiset! antakaa mi- 
nun olla! — Klaus, autahan toki! Voi, voi, voi, minulla 

ei o — le ai — kaa — minul — la ei o — le ai — kaa 

(Laulavat:) 

»Näin kudotahan sarkaa, 

näin vedetähän verkaa. 

Kudo sarkaa, vedä verkaa, 

anna pirtojen paukkaa! » 

UOTI. 

Äiti ulos! Pois »tukilta»! 

ÄÄNIÄ. 

Emäntä ulos! j. n. e. 

KURKI (hurjasti). 
Anoppi ulos! Pois »tukilta»! Kiinnittäkää lujalle! 

ELINA. 

Tulkaa tästä, äiti, tästä pääsette. 

ISÄNTÄ. 

Ai, ai, mamma — ryömi tästä, ryömi — se tekee 
sinulle hyvää 1 

EMÄNTÄ 

(tulee esiin surkean näköisenä ja ähkien). 
Ai, ai, ai, oi, oi, oil tehän otatte hengen vanhasta 
ihmisestä 

ÄÄNIÄ PORSTUASTA. 

Morsian ulos! — Morsian ulos! — 

UOLEVI 

(jotensakin päihtyneenä). 
Morsian ulos 

KAIKKI. 

Morsian ulos! 

UOTI. 

Morsian ulos! — Miss' on kynttilät, äiti? — Tääll' 

on koko laatikollinen — tulkaa tänne, tääir on! 

Soittajat edellä — I auki ovet — isä taluttaa Elinaa — 

Klaus ja äiti — morsiusneidit, sulhaspojat Pyhän 

Yrjänän marssii — — Soittakaa, kas niini 

(Yleisen hämmingin aikana varustautaan sytyte- 
tyillä kynttilöillä; järjestytään saatoksi ja kuljetaan pors- 
tuan kautta ulos. Ulkoa kuuluu melua ja huutoja. 
Uoti ja Uolevi jäävät kahden.) 

UOLEVI 

(katsellen kädessään olevaa sytytettyä kynttilää). 
Mitä minä tällä teen? 

UOTI (nauraen). 
Näytät valkeata, että ihmiset näkevät siskoni otta- 
neen Kurjen eikä sinua 

UOLEVI. 

Vaikenetko, taikka 1 (Heittää kynttilänsä nurk- 
kaan.) Tule, minä vaadin sinut kanssani miekkasillel 

UOTI 

(nauraen). 
Luulenpa että »kolmas päivä» kummittelee aivois- 
sasi. Ole sinä vain rauhallinen — Elina on jo kaksi 
yötä uinunut morsius-untuvilla — — Maljasi! 

UOLEVI 

(äkkiä synkkänä). 
Niin, sehän on totta sei — Uotil 

UOTI. 

JahaI 

UOLEVI. 

Uoti! 

UOTI. 

No, no, täss* olen — 

UOLEVI. 

Jos minä kuule, Uoti — jos minä juopuisin 

ja aikoisin surmata sulhasen, niin toimita minut pois. — 

UOTI. 

Ole huoletta, — kyllä minä sinua silmällä pidän — 

UOLEVI 

(heittäytyy penkille; kätkee kasvot käsiinsä). 
Oi, Uoti, — tässä elämässä ei minusta enää tule 
selvää ihmistä — ja samahan se, mikä minusta tulee I 

UOTI. 

Ei, Uolevi I älä heittäydy helläksi silloin nou- 
see olut päähäsi. — Jos siskoni heitti sinut, niin saathan 
minut sijaan — kuuletko — ja koko elämän-iäksi. Jahka 
tämä ilo täällä on lopussa, lähdemme me Savoon, Tottin 
luo — kuuletko! tappelemaan, tappelemaan kuin hurjat 
Novgorodia vastaan. 

UOLEVI 

(nousee äkkiä). 
Olet oikeassa — niin, me lähdemme taisteluun, — 
tappelemaan ja tappamaan, kunnes — kuolemme! 

UOTI. 

Olkoon menneeksi, — tule tänne I (Syleilevät.) Me 
kuulumme yhteen, me, vaikkei mikään pappi ole meitä 
vihkinjrt 

UOLEVI 

{tempaa pikarin ja juo). 

Tuohus tänne nyt valaisemaan morsianta 

Morsian ulosl (Rientää ulos tuohus kädessä. Uoti seisoo 
hetkisen tirkistellen alas; tempaa yhf äkkiä tuolin ja 
murskaa sen permantoon. Menee.) 

KYÖKKIMESTARI 

(virkapuvussaan, eräs soittaja kainalossa; tulevat hor- 
juen salista; matkalla kyökkiin). 

SOITTAJA. 

Siehst du, liebwertester Bruderl Die holde Frau 
Musika, die hohe, hehre, himmlische Kunst — 

KYÖKKIMESTARI. 

UnsinnI Wenn ich einen Wildschweinsbraten so 
zurichte, dass man glaubt, das Schwein wäre lebendig, 
oder eine Marzipänentorte in der Form eines ganzen 
Tourniers, das ist Kunst, aber so ein Bischen Dudelidu 
— Unsinn, sag ich noch einmall 

EMÄNTÄ 

(porstuassa). 

Ei, ei — toista tietä! Menkää toisia portaita 

Juhani — Uoti, vie heidät toista tietä — niin, niin 

(Tuke sisään rouvien Kirveen ja Linnunpään seurassa.) 
Hirveätä, kuinka ne mellastavat tänä iltana! — Istukaa, 
kuomaseni — meidän täjrtj^ saada tilkka viiniä — kas 
tässä! — Ja sitten ne vetivät minutkin, vanhan ihmisen, 
tanssin jymäkkään 



Digitized 



by Google 



7S 

R. LINNUNPÄÄ. 

Rakas kuomaseni ~ olinhan minäkin mukana 

R. KIRVES. 

Ja minä — 

EMÄNTÄ. 

Ja kun Klauskin — vävypoikani — Kurki — kun 
hänkin huusi: »anoppi mukaani» niin minä ajattelin: 
tehkööt minulle mitä tahtovat, koska hänkin, itse vouti- 
kin, on mukana Juokaa vähän lisää kuomaseni, kyllä 

täältä liittää 

R. LINNUNPÄÄ. 

Niin, kuomaseni, kyllä sinun tyttäresi nyt on on- 
nensa saavuttanut tässä maailmassa, minun täjrtyy nyt 
oikein onnitella sinua semmoisesta vävypojasta. — Kurki 
on erittäin miellyttävä mies — 

R. KIRVES. 

Ja hän käyttäytyy niin hienosti — 

R. LINNUNPÄÄ. 

Niinkuin voudin tulee tietysti, tietysti I 

EMÄNTÄ. 

Niin, Kurkien suku onkin — hienoa sukua, niin 
hienoa sukua. (Äänettömyys,) 

R. KIRVES. 

Minä tässä tulin ajatelleeksi, mitenkähän tupn — 
Kirstin laita nyt lienee — 

R. LINNUNPÄÄ. 

Niin, hänen tuolla Vääksyssä. Hänhän matkusti 
heti — kihlauksen jälkeen. 

EMÄNTÄ. 

Ei, kyllä hän matkusti jo ennemmin — 

R. KIRVES. 

Sanotaan että hän — Kurki — oli suorastaan aja- 
nut hänet — Kirstin — ulos, ja että hän oli huutanut ja 
potkinut — niinkuin sellaisten tapa on — kun huovit 
taluttivat häntä rekeen ja huono reki se oli ollut- 
kin, oikea sontareki — häpeä sanoakseni! 

EMÄNTÄ. 

Siitä en tiedä mutta minua harmittaa se, että 

tuo samainen kapine on Kurjesta — vävystäni — levi- 
tellyt ilkeitä huhuja, ikäänkuin hän — Klaus — olisi 
ollut jonkinlaisissa tekemisissä hänen — Kirstin — kanssa. 
Niinkuin ei jokainen tietäisi, että se oli Kirsti, joka hän- 
nysteli Klautal 

R. KIRVES. 

Niin, voitteko ajatella 

R. LINNUNPÄÄ. 

No, sinä et myöskään kutsunut tuota ihmistä häi- 
hin sehän ei voinut tulla kysymykseenkään — 

EMÄNTÄ 

(hämillään). 
Niin, nähkääs, meidän oli suorastaan pakko kutsua 

hänet, sillä hän on nyt sentään Kurjen sukulainen 

ja Juhanikin tahtoi sitä 

R. KIRVES. 

Minä en missään tapauksessa olisi sitä tehnyt 

R. LINNUNPÄÄ 

(arvokkaasti). 
Ei, minunkin mielestäni heidän täytyi 

EMÄNTÄ. 

Sillä kaikissa tapauksissa hän on Klaus Kurjen 
käly 

R. LINNUNPÄÄ. 

Ja ettei hän voi tulla, ymmärtää jokainen. Siis 
tuollainen kutsumus voi olla yhdentekevä — 

EMÄNTÄ. 

Tietysti hän ei tule. Siksipä hänet kutsu ttiinkin. 

R. LINNUNPÄÄ. 

Eiköhän tuosta Kirstistä sentään tuntune jokseenkin 
katkeralta, kun tä3rtyi alentua, kehtaamatta näyttäytyä ih- 
misille — ei edes lankonsa häissä! (Äänettömyys,) 

R. KIRVES. 

Rakas Ebba kuomaseni — tästä naimiskaupasta var- 
maan koko sukusi tulee hyötymään. 

EMÄNTÄ. 

Luultavasti Juhani nyt suostuu vastaanottamaan 
tuon viran Hämeenlinnassa, josta hän tähän saakka ei 
ole välittän}^ — ja tämä talo tulee uudestaan rakennetta- 
vaksi, täytyyhän elää säätynsä mukaan, sillä — nähkääs — 
Fincket kuulvivat oikeastaan suuraateliin, vaikka emme ole 
siitä välittäneet — (Kyökistä kuuluu rikottujen astioiden 
kilinää.) No voi, mitä se nyt taasen oli? Tuo ulko- 
maalainen kyökkimestari on ihan poissa tolaltaan tänä 
iltana suokaa hetkiseksi anteeksi I (Kiiruhtaa ulos,) 

R. KIRVES. 

No, kylläpäs hänen pyrstönsä n]rt paisuu, tuon nai- 
miskaupan takia! 

R. LINNUNPÄÄ. 

Ihan kuin riikinkukko kanatarhassa. 
(Tanssin sävel kuuluu salista: *Hyi, hyi sun viekkaut- 
tasi j, n. e.) 

R. KIRVES. 

Nyt siellä taas aletaan. — Oletko huomannut, 
miten nuori Tavast kokee lähennellä minun Bengtaani? — 

R. LINNUNPÄÄ. 

Sinun — ei, rakas Briital minun Klaaraanihan 
hän kokee 

R. KIRVES. 

Erehdys, rakas Martha kuoma, — älä sinnepäin 
toivokaan — 

R. LINNUNPÄÄ. 

Jonnepäin sinä toivot — — 

R. KIRVES (nousee). 
Minä menen tanssia katselemaan. 

R. LINNUNPÄÄ. 

Rakas Briita kuoma — — sinä aina niin kiivas- 
tut 1 (Kumpikin eri ovesta saliin.) 

(Kaksi vaahtopartaista ritaria tulee notkuvin polvin 
ja riidellen salista.) 

i:nen ritari. 
Vait — sanon minäl Ruotsin oikea kuningas on 
Kaarle Knuutinpoika. 

2:nen ritari. 
Eipä — sanon minäl Se on kuningas Kristian 1 

i:nen ritari. 
Tanskalainen I 

2:nen ritari. 
Petturi I 

i:nen ritari. 

Sailas maalle I Sinähän olet arkkipiispan nautoja 1 

2:nen ritari. 
Ja sinä kurja valapatto I (Taistelevat.) 

ISÄNTÄ 

(kiiruhtaa väliin). 

Rakas Stjernkors hyvä Bitz — mitä turhista 

riitelette, hyvät ystävät — I Kas niin, tulkaa sisään. En- 
sin juomme Kaarle kuninkaan maljan ja sitten kuningas 
Kristianin — — sisään nyt — kas noin — I (Työntää 
heidät saliin.) 

(Kaksi nuorta ritaria tulee salin vasemmasta ovesta). 

i:nen nuori ritari. 
Minä ensiksi kutsuin hänet tanssiin. 

2:nen nuori ritari. 
Se on hävytön valhe I Minä sen tein — 

i:nen ritari. 
Valehtelet! 

2:nen ritari. 

Konna — — tuossa saati (Heittää hansikkaansa 

hänelle vasten silmiä; taistelevat.) 

ISÄNTÄ. 

No, no, poikaset I — Hiljaa, Tavast, kauniisti, 

HornI Ulos pihalle, jos tapella tahdotte! Kas 

noin! tuoss' on porstuan ovi 

i:nen ritari. 
Niin, käy ulos — -^ saamme nähdä kumpi meistä 
jää lumihangeilel 

2:nen ritari. 
Se pian nähdään I Luuletko että joku Tavast väistyy 
tuommoisen flaamilais-Hornin tieltä I (Menevät. Isäntä 
työntää heitä ulos ja menee itse saliin.) 

UOLEVI 

(tulee hurjasti tanssien Elinan kanssa). 
Morsiamen malja 1 

ELINA. 

Uolevi! Uolevi! (Irtautuu Uolevista.) 

UOLEVI. 

Morsiamen malja! 

ELINA. 

Uolevi — sin* et saa juoda enempää! 

UOLEVI. 

Mitäs muuta tekisin — — täällä! — Oi, viiniä! 
Minun täytyy juoda — juoda, voidakseni unhottaa kaikki 
— — ah! voidakseni unhottaa sinut! (Nojautuu pöy- 
tään.) 

ELINA 

(nousee). 
Tule, menkäämme toisten luo. 

UOLEVI. 

Elina, oletko pahoillasi? 

ELINA. 

£d, mutta lupaa minulle, ettet juo enempää tänä 

iftana sitä en suvaitse — kuuletko, minä en tahdo 

ftähdä sitiiia (Aikoo poistua, vaan seisahtuu äkkiä ja 

6tiaa kukkasen tukastaan, toisella äänellä.) Ritari Frille 
— ottakaa tämä kukkanen, ratsastakaa kirkkomaalle ja 
laskekaa se Kaarina Kurjen haudalle ^ 

UOLEVI 

{heti vakaana^ polvistuu ja suutelee Elinan kättä). 
Kuten hallitsi jattareni käskee. (Menee.) 

KURKI 

(on tullut sisään). 
Mitä se oli? (Kiivaasti.) Mihin piti Uolevin viedä 
kukkasesi? 

ELINA. 

Kaarinan haudalle, rakas ystäväni. 

KURKI. 

Vai niin — vai niin (Hurjasti.) Elina, Elina, 

oma Elinani! hyvä enkelini! (Nostaa hänet korkealle.) 
Sinä, joka sovitat kaikki! (Suutelee häntä kiihkoisasti.) 
Huomenna matkustamme Laukkoon. (Soittoa kuuluu.) 
Tule tanssiini 

UOTI. 

No niin, nyt kaikki tanssiin sulhon ympärille! Hoi, 
kaikki sisääni Morsian yksin viedään saliin tul- 
kaa! (Häävieraat tulvaavat sisään.) No nyt, lanko! — 
Tytöt, tänne liinanen! (Muudan nainen antaa vyönsä.) 
Käännäpä nokkaasi, lanko, (Emäntä tulee sisään.) sinusta 
tehdään sokko. (Sitoo vyöllä Kurjen silmät.) Kaikki pii- 
riin! — — morsian ei saa pilkistää! (Elina vie- 
dään pois.) 

Elinan surma. — 6 

{Laulua.) 

Kun Kurki nyt häitä pitää, 
kuka morsian olla saa? — j. n. e. 

ERÄS AIRUT 

{astuu sisään, kohottaa sauvansa). 
Jalosukuinen neiti Kirsti Fleming Vääksystä. 

{Yleinen hämmästys. Piiri venyy pitkäksi. Kurki 
riistää siteen silmiltään. — Oven aukaisee kaksi matka- 
pukuista paashia. Kirsti, erittäin komeasti puettuna, astuu 
sisään. Häntä seuraa kaksi huovia, pertuskat käsissä; 
asettuvat ovensuuhun.) 

KIRSTI. 

Jalo Ebba rouva — minä tulen kai liian myöhään, 
mutta vasta eilen sain kutsunne, ja matka on pitkä. 
Minä kiitän ystävyydestänne. Minua seuraa vain kym- 
menkunta ritaria, sillä täällä kai on paljon väkeä ennes- 
tään 

ISÄNTÄ 

{änkyttäen). 
Onkohan kukaan toimittanut hevosenne korjuuseen, 
Kirsti neiti? 

KIRSTI. 

Älkää niistä huolehtiko, hyvä Juhani herra — vä- 
keni pitää siitä huolta. {Viittaa; hänen seuralaisensa 
poistuvat.) 

ISÄNTÄ 

{hämillään). 
Me emme uskoneet — teidän — 

KIRSTI. 

Minun tulevan lankoni häihin — ? Kuinka niin 

voitte luullakaan? Ahl tuossahan hän on. — On- 
nea sinulle, rakas lanko I 

KURKI 

{ojentaa vitkastellen Kirstille kätensä. Hän näyttää kuo- 
huvan vihasta). 
Sinua ei — enää — odotettu 

KIRSTI. 

Sen uskon — siksipä tahdoinkin hämmästyttää si- 
nua, rakas Klaus! {Tuskallinen äänettömyys. Kurki tus- 
kin voi hillitä itseään,) 

UOTI. 

Hitto, kuinka kaikki ovat nolon näköisiä! {Noutaa 
kaksi pikaria.) Tervetuloa, Kirsti neiti! — Teitte kau- 
niisti, kun tulitte sisareni häihin. — Juokaa pohjaan — 
kuten minä. — Elinan onneksi! 

KIRSTI. 

Minä juon maljani pohjaan — — se tuntuu hy- 
vältä matkan jälkeen. {Juo vitkaan ja tyynesti, Uoti ot- 
taa kohteliaasti häneltä pikarin ja vie sen takaisin,) 

ELINA 

{pilkistää ovesta), 
^ Mikä nyt on? — Miksi yht'äkkiä semmoinen hil- 
jaisuus? — — Ah! sinä Kirsti! Saanhan sinutella sinua 
nyt, kun olemme tulleet sukulaisiksi. {Juoksee syleile- 
mään Kirstiä.) Kuinka sanomattoman kiltisti teit, kun 

tulit, nyt minä olen niin iloinen — niin iloinen 

— koko eilispäivän juoksin vähänväliä ikkunaan 

Aatteles, nj^ on jo »kolmas päivä» ja huomenna 

matkustamme Laukkoon — ja sinä tulet mukaan. Si- 
nulla mahtaa olla hirveän ikävä siellä Vääksyssä! 

Voi sinä, hyvä, rakas, kiltti, kulta Kirsti, — minä iloitsen 

niin sydämestäni, että tulit. — Minut suljettiin äsken tuonne 
saliin, näes, siksi aikaa, kun he tanssivat sulhon ympä- 
rillä — istuhan toki — sitten tanssitaan minun ympäril- 
läni — minusta täällä tuli yht'äkkiä niin hiljaista 

ja se olitkin sinä, joka tulit niin, niin, sinullahan 

oli pitkä matka, mutta sinä tulit kuitenkin sinä rakas 

ystävä. Niin, n3rt saatte mennä tanssittamaan sul- 
hasta — tuonne saliin. Minä jään tänne puhelemaan 
Kirstin kanssa. Hyvästi kaikille I 

UOTI. 

E-ei, suur* kiitos, rakas sisko — ei sitä noin vaan 
heitetä vanhoja tapoja ylös-alaisin. Sulhaistanssi ei ole 
vielä loppuun tanssittu, emmehän vielä tiedä, kuka tulee 
sinun jälkeesi morsiameksi. Saliin kaikki tyynni I — Kas 
niin, lanko I — Jalo Kirsti neiti, sallikaa minun saattaa 
teitä! Ei, Elina hyvä, sinä jäät kiltisti tänne ja annat 
neitosten tanssittaa miestäsi. Sitten tulee sinun vuorosi, 
kun me nuoret miehet tanssitamme sinua. Ovet kiinnii 
Sin' et saa pilkistellä, Elina, muista sei (Kaikki saliin, 
paitsi Elina. — Äskeiset kaksi nuorta ritaria tulevat par- 
haassa sovussa, halaillen toisiaan.) 

i:nen nuori ritari. • 

Kyllä olimme aika pöllöjä, kun aioimme tapella 
tuommoisen nirppanenän takia I 

2:nen n. ritari. 

Puhu vielä I Maljasi, kunnon veikko I (Menevät 
saliin.) 

ELINA. 

Kuinka olen väsynyt I 

UOLEVI 

(tulee synkkänä ja salamielisenä kädessään puunlehvä). 

Tuo kuollut seurasi minua minä tunsin sen 

hän nousi haudasta ja istuutui taakseni ratsun sel- 
kään. — Mitäs hän kuiskasikaan minulle — mitäs hän kuis- 
kasi? Hän antoi tämän lehvän ei, ei, itsehän minä 

sen taitoin — mahtoiko hän mennä takaisin Laukkoon? 

— Minä tunsin, kuinka hän hyppäsi alas, kun tulien 

välke näkyi Suomelasta mutta mitä hän kuiskasi 

minulle ? (Miettii,) 

ELINA. 

Oliko se Kaarina? 

UOLEVI 

(hätkähtää). 

Hän varmaan käski minun antaa sinulle tämän — 

— niin, niin hän teki Kuinka olet sinä täällä 

odotitko minua? Miksi ovat ovet suljetut? Täällä tuntuu 
niin oudolta 

ELINA 

(on ottanut lehvän). 

Kuinka olet kalpea — ja kätesi niin kylmä — — 
Oletko sairas ? 

UOLEVI. 

Sairasko — — sydämeni vaan on haavoittunut, 

mutta niille haavoille ei löydy parantavaa palsamia I 

Miksi ovet ovat suljetut? — — Elina, äsken sa- 
noit, ettet tahdo nähdä minua juopuneena niin? 

Suo anteeksi, minä olin juopunut — — — mutta se oli 
äsken se njrt on toisin. 

UOTI 

{aukaisee ovei). 
Mamma Kirves tuli morsiameksi. — Sisään, Elina I 
Morsian sisääni — 

ELINA 

(kiinnittää lehvän ruunuunsa). 
Tanssiin, Uolevi! Tule, tanssikaamme yhdessä I 

ÄÄNIÄ. 

Morsian sisääni (Elina saliin.) 

KIRSTI 

(tulee sisään), 
Uolevi I 

UOLEVI 

(ryntää ylös), 
Kirsti I 

KIRSTI. 

Uolevi — mitä sinä ajattelet — — ? 

UOLEVI 

(pidellen otsaansa; tyynemmin). 
Vai sinäkö? Olet siis tullut minun poissa ollessani? 

KIRSTI. 

Niin. Missä olit? 

UOLEVI. 

Kirkkomaalla. Elina lähetti kukkasen siskosi haudalle. 

KIRSTI. 

Vai niin?! 

UOLEVI 

(kiivaasti), 

Kirsti, äsken juuri ajattelin sinua 1 Ota minut 

mukaasi — — minä hoidan Vääksyä — — 

KIRSTI 

(nauraa). 
Sepä hauskaa I (Vakavasti.) Niin, me kaksi hyljättyä 
sovimmekin hyvin yhteen I 

UOLEVI. 

Minä tahdon sinun luoksesi olla sinun lähel- 
läsi! Elina on nyt hänen I Se tuntuu niin 

sinä olet niin voimakas 1 Kirsti, minä pidän sinusta 

— sinä tiedät miltä tuntuu, kun ihmisen sydämestä tih- 
kuu verta, eikä hän voi muuta kuin kiristää hampaansa 
yhteen. 

KIRSTI 

(lempeästi). 
Niin, tule luokseni, Uolevi I Minä otan sinut vou- 
dikseni. 

UOLEVI. 

Milloinka matkustat? 

KIRSTI. 

Heti! Tule mukaan — — I 

UOLEVI 

(ojentaa kätensä). 
Minä tuleni Lähtekäämme hetil 

KIRSTI. 

Laita matkarekeni kuntoon. 

UOTI 

(salista). 
Sulhanen ulos — — I Nyt on morsiamelta ruunu 

tanssittava — — ulos siis, lanko etkä saa pilkis- 

telläl Ovet kiinni I {Työntää Kurjen ulos ja sulkee ovet). 

KURKI 

(hämillään), . 
Kirsti I (Äänettömyys.) Minä en odottanut sinua. 

KIRSTI. 

Hämmästyksesi oli kai sitä mieluisampi. 

KURKI. 

Lähtösi Laukosta tapahtui niin äkkiä, etten saanut 
edes jäähyväisiä sinulta. 

KIRSTI. 

Vääksy kaipasi emäntää. 

KURKI. 

Aioin myös kiittää sinua siitä ajasta, jona hoidit 
talouttani. 

KIRSTI. 

Niin — ja hyvin sinä ymmärsit käyttääkin palve- 
lustani. 

(Äänettömyys.) 

KURKI. 

Sinua ei odotettu I Kiitoksia kuitenkin, että tulit. 
Sinä et siis kanna vihaa 

KIRSTI. 

Tahdoin nähdä hänet, joka on tuleva sisareni jälke^ 
Iäiseksi. Hän on vienp enkeli. Mutta enkelin mielts^ 

Laukon emänniltä vaaditaankin, sillä siellä sitä kyllä koe- 
tellaan. (Äänettömyys.) Olen ottanut Uolevi Frillen 
palvelukseeni. Luovutatko hänet minulle.^ 

KURKI. 

Mielelläni, hyvinkin mielelläni. Hän on ollut Elinan 
leikkitoveri. Ei ole soveliasta, että hallitsijatar ja alamai- 
nen ovat lapsuudenystäviä. {Leikillä.) Uolevi on muu- 
ten kaunis nuorukainen I Minua ei kummastuttaisi, jos 
sinä — 

KIRSTI. 

Jos minä seuraisin sinun esimerkkiäsi ja valitsisin 

itseäni alhaisemman ? Kurki voi niin tehdä 

Fleming ei sitä teel 

KURKI. 

Ylpeä on luonteesi, Kirsti; sitä ei voi mikään tai- 
vuttaa. 

KIRSTI 

(ivalla). 

Vai sinä et voi käsittää, että minä — vaikka 

olen sinut menettänyt — kuitenkin kannan pääni pystyssä? 
— Klaus Kurki, puhukaamme selvää kieltä. Herätessäni 
ovesi kynnyksellä ja tajuttuani sen pohjattoman kurjuu- 
den, johon olin vajonnut, leimahti Flemingien veri minussa 
inhosta ja häpeästä. Kaikki tunteeni sinua kohtaan 
muuttuivat jääksi, ja tyynenä läksin talostasi. Minä en 
tunne suuttumusta, en vihaa enkä kaihoa. Minä vain 
halveksin, niin, halveksin sinua, sinä ylpeä Laukon herral — 

KURKI. 

Sinä käytät sanoja, jotka, jos olisit mi^s piutta 

^inä oletkin nainen | 

UOTI. 

Kas niin, nyt on morsiustanssi päättynyt! Kärsimys-, 
aikasi on ohitse, lanko! (Hää joukko tulee sisään,) 

KIRSTI. 

Nuori ritari, olkaa hyvä ja tiedustakaa, ovatko hevo- 
seni valjaissa. Tärkeät toimet kutsuvat minua Vääksyyn. 
Kiitän teitä, jalo rouva, vieraanvaraisuudestanne. {Elinalle.) 
Älä unohda uutta kälyäsi! Jalot naiset ja ritarit, minä 
tervehdin teitä! (Horjuu.) Ah! 

ELINA. 

Sinä kalpenet oletko sairas rakas ystävä, 

sinä et saa matkustaa! 

KIRSTI. 

Niin kumma tuska rintani alla — I Ei se ole mi- 
tään, kyllä se menee pian ohitse. 

UOLEVI. 

Jalon neidin Kirsti Flemingin hevoset ovat valjaissa. 
[Kirstin valmistautuessa lähtöön laskeutuu) 
Esirippu. 



V 

VIIDES KUVAELMA. 

Sali Vääksyssä. Iltapäivä. Flemingien vaakuna uunin ylä- 
puolella. Raakaa loistoa ja mukavuutta sisustuksessa. Kuusi täy- 
dellistä haarniskaa, aseita ja metsästystarpeita seinillä; karhun- ja 
hirventaljoja y. m. siellä täällä. 

(Näyttämö tyhjänä, hiljaisuus,) 

VAPPU 

(tulee sisään porstuan ovesta kantaen patjaa, panee sen 
lattialle, katselee ympärilleen, kurkistaa Kirstin kamarin 
ovesta, menee kyökin ovelle, jossa kuuntelee, palaa patjan 
luo ja rupeaa sitä loihtimaan). 
Kunpa vaan tietäisin kuka lytön on raiskannut — 
jospa vaan tuntisin syntysanat, loihtisin hänet kyllä va- 
paaksi. — Onko se västäräkki, jonka hän toi mukanaan 
Suomelan häistä, vai onko se Laukon vouti? (Itkien.) 
Että hänen tämmöisenä piti palata kotiin, kuihtuneena 
kukkana, — tuo minun lempeä orvokkini, — haavoitet- 
tuna lintuna, — tuo minun iloinen leivoseni! Jospa vaan 
saisin syntysanat, kyllä auttaisin hänet. (Alkaa lukea loihtua ,) 

Pistä, häijy, härkkimesi, 
hiisi, hiiliseipähäsi 
kahen rakkahan välihini 
Kivi kylmä, maanalainen, 
auer joulun-aikahinen, 
kylmittämähän syäntä, 
vatsoa vilustamahan — 



Digitized 



by Google 



92 

UOLEVI 

(tulee sisään). 

Hah, hah, haal Mitä ihmeen kummia Vappu pat- 
jalle tekee? 

VAPPU 

(hypähtää). \ 

Lutikoita minä tästä vaan loihdin pois. (Toisella 
äänellä.) 

Lutikka latikan poika, 
punahousu, pyöräpentu — 

UOLEVI. 

Älä niitä vaan minun vuoteeseeni lähetä. — Va- 
punko ne ovat omia? 

VAPPU. 

Ovat — niin kyllä ne ovat neidin. 

UOLEVI. 

Huuti I älä syytä emäntääsi. — Missä neiti on? 
Onko hän tuolla sisällä? 

VAPPU. 

Ei, hän meni ulos puolenpäivän aikaan. (Kantaa 
patjaa kamarin ovea kohti.) 

UOLEVI. 

Vieläkö on olutta tuossa viimevuotisessa tynnyrissä? 

VAPPU. 

Viimevuotisessa! Niinkuin ei muka tietäisi, että teen 
uutta joka tuorstai. 

UOLEVI. 

Tee sitä myöskin lauantaisin, ettei se niin kirotusti 
happane joka maanantai-aamuksi. 

VAPPU. 

Pyh, kyllä se yhtä hyvää on kuin sekin, mihin olette 
Laukossa tottuneet. — Kirottu Laukko! 

UOLEVI. 

Mitä pahaa Laukossa on sinulle tehty? 

VAPPU. 

Kaksi k3ryhkystäni kasvoi täällä Vääksyssä. — Ne 
vietiin Laukkoon. Siellä tapettiin toinen, ja kun toinen 
tuli kotiin, oli hän haavoitettu. — Sentähden sanon vie- 
läkin, kirottu Laukko I 

UOLEVI. 

Niin, ehket ole niinkään väärässä. — Minkälaisella 
tuulella neiti on tänään? 

VAPPU 

(ikäänkuin itsekseen). 
Sellaisella, jolle miehet ovat hänet saattaneet. 

UOLEVI. 

Mitä sanot? 

VAPPU. 

Sanoin vaan että samanlaisella tuulella kuin koko 
ajan sitten kuin hän Laukosta tuli kotiin. Toisinaan hän 
on raju ja iloinen, ikäänkuin tahtoisi lentää, toisinaan 
taas istuu tuntikaudet läjään lääkis^meenä, kuni puoli- 
kuolleena. Väliin hän on niin kiukkuinen, että kaikki 

vapisevat, väliin taas itkee kuin lapsi. Mutta kunpa vaan 
tietäisin, kuka siihen on syypää, (Hiljaa kuin itsekseen.) 
niin istuttaisin noidannuolen häneen, että tietäisi siitä 
kaiken ikänsä. 

UOLEVI. 

Mitä siellä itseksesi möriset, vanha Vappu? 

VAPPU. 

Itse te mörisette — minä sanon mitä tahdon 

sillä minä olen vanhempi talossa kuin te — tietä- 
kää se. (Menee.) 

KIRSTI 

(tulee sisään, hyvin hermostuneena ja kiivaana kulkee 
edestakaisin). 

Miksi väki kaataa puita Vesijärven puolelta? Minä 
tahdon että kaatavat Längelmäveden puolelta. 

UOLEVI. 

Täytyy harventaa metsää siellä ensikeväisen kasken- 
polton tähden. 

KIRSTI. 

Miksi tuota tietä ajat, etkä vanhaa? 

UOLEVI. 

Se on kokotalvisen hiekanajon tähden käynyt niin 
huonoksi — 

KIRSTI. 

Olenhan sanonut, että heti tahdon tuon aitan hajo- 
tetuksi ja uuden sijaan, miksi et minua tottele? 

UOLEVI. 

Sanoit sen eilen; etkö ole nähnyt, että hirsiä par- 
aikaa vedetään? Huomenna kun heräät, on aitta poissa — 
tänään on sitä tyhjennetty ja katto siitä revitty. 

KIRSTI 

(hetken äänettömyyden jälkeen). 
En siedä nähdä tuota Mutikon miestä päivätöissä 
hän on Kurjen näköinen I 

UOLEVI. 

Siitäkö sjrystä hänet vapautetaan päivätöistä? 

KIRSTI. 

Onhan hän Kurjen näköinen I 

UOLEVI. 

On kyllä. 

KIRSTI. 

Aja hänet pois. (Vaitiolon jälkeen.) Onko hänellä 
lapsia? 

UOLEVI. 

Kymmenkunta, luullakseni. 

KIRSTI. 

Vai niin. Anna hänelle tynnyri jyviä. 

UOLEVI. 

Kuten tahdot. — Koska olet hyvällä tuulella, niin 
ajattele Suinulan miestä, joka viikon päivät on saanut 
maata kellarissa. 

KIRSTI 

(rajusti) . 
Mitä hänestä tahdot? 

UOLEVI. 

Anna hänen mennä. 

ÄiRSTr: 
En. 

^OtEV]^. 

Hänelläkin on tupa täytenä lapsiäV 

KIRSTI. 

Se ei liikuta minua. Istukoon hän siellä siksi kuin 
paleltuu kuoliaaksi. 

UOLEVI 

(suuttuneena) , 
Siitä ei tule mitään. Ole lempeä ja hyvä, Kirstil 

KIRSTI. 

En, hän on kutsunut minua Kurjen jalkavaimoksi. 

UOLEVI. 

Niin, päissään, — ei hän edes itse tiedä sanoneensa. 

KIRSTI. 

Tiedän sinun antaneen hänelle ruokaa ja vaatetta, 
sitä kauemmin hän saa kitua. 

UOLEVI. 

Kyllä sinä vielä tulet hyväksi, sitä minä odotan. 

KIRSTI. 

Siksi juuri, että odotat; minua huvittaa kiusata 
teitä molempia. 

PALVELIJA 

[tulee sisään). 
Riunkylän talonpojat pjrytävät puhutella neitiä. 

KIRSTI 

(lyhyesti) , 
Mitä he tahtovat? 

PALVELIJA. 

He ovat odottaneet täällä siitä asti kuin neiti puolen- 
päivän aikaan meni ulos. 

KIRSTI. 

Vai niin. — Tulkoot sisään. (Istuu. Palvelija 
menee ulos, useita Vääksyn alustalaisia tulee sisään.) 
Mitä tahdotte? 

(Hiljaisuus.) 

ERÄS TALONPOIKA. 

Armollinen neiti, isänne vapautti meidät Vesijärven 
kalaveden verosta. 

KIRSTI. 

Niin teki, entä sitten? 

ERÄS TALONPOIKA. 

Täytyykö meidän nyt ruveta siitä veropäiviä te- 
kemään? 

KIRSTI. 

Niinhän on käsketty, mitä te sitten täällä teette? 

ERÄS TALONPOIKA 

(polvistuen). 
Armollinen neiti, me olemme niin veroilla rasite- 
tut ennestään, ja sitä paitsi ovat Leinolan kylän miehet, 
joilla myös on oikeus kalastaa täällä, anastaneet meiltä 
parhaimmat paikat. 

KIRSTI. 

Minä olen sanonut, että päivätyöt ovat tehtävät — 
Elinan surma. — 7 

menkää. — (Talonpojat menevät vähitellen. Kirsti kul- 
kee kiivaasti edestakaisin,) 

PALVELIJA 

(tulee). 
Vesilahden lukkari on täällä, armollisen rovastin asialla. | 

i 

KIRSTI. 

Anna hänen tulla I 

I 

PALVELIJA 

(päästää lukkarin sisään). 

i 

KIRSTI. \ 

Mitä asiaa rovastilla on minulle? 

LUKKARI. 

Rovasti käskee minun sanoa teille, arvoisa neiti, 
että saarnailevan kerjäläisen asia on ollut keskusteltavana 
pappiskokouksessa Sääksmäellä. Siellä päätettiin lähettää 
mies Turun tuomiokapituliin. Minun tulee nyt ottaa 
kiinni hänet sekä viedä mukanani täältä, koska hän 
näillä seuduin kuuluu oleskelevan. 

i 

KIRSTI. 

Ratsasta takaisin ja sano Vesilahden rovastille, että 
minulla on tuomiovalta Kangasalla, eikä hänellä. (Pai- ^ 
velijalle.) Anna lukkarille ravintoa ja virkeä hevonen. 
(Lukkari menee. — Vaitiolo. Välinpitämättömällä äänellä.) 
Mikä kirje sinulla on? 

UOLEVI. 

Uotika, — lukkari sen toi. 

KIRSTI. 



Mitä hän kertoo? 



UOLEVI. 

Hän tahtoo tulla tänne susia p3^tämään — ovat 
tainneet vähentyä Vesilahdelta. 

KIRSTI. 

Anna minun lukea kirje. 

UOLEVI. 

Lue vaan. 

KIRSTI 

(ottaa kirjeen, kulkee edestakaisin ja lukee). 
»Herranen aika, Uolevi, täälläkös lörpötellään ja 
juorutaan sinusta ja Kirstistä! Rouva Kirves kier- 
tää pitäjätä kymmenen juoruämmän seurassa. — Hän on 
pian piessyt puhki kielensä kärjen, luulen ma.» — Ha- 
hahal Hyvä, hyväl — Uolevi, kirjoita heti, odota! — 
Minä kirjoitan itse, missähän olisi paperia, — ei, kir- 
joita sinä, että hän tulee heti — kuuletko! — jo huo- 
menna, ja tuokoon Tavastin, Hornin ja kaikki muut 
nuoret aatelismiehet mukanaan. — Me tahdomme ajaa 
karhuja Suinulassa. — — - Lähetä sana Suinulaan, että 
kiertävät ja panevat syöttejä, niin että sudet kerääntyvät 

sinne. Suinula Suinula — mitä siitä puhuttiin- 

kaan? — Aivan oikein — tuo mies. — Mene ja päästä 
hänet irti ja anna olutta, niin kai hän kellarinsakin unohtaa. 

UOLEVI. 

Tiesinhän että rupeisit hyväksi jälleen. (Menee,) 

KIRSTI. 

Kuinka me huvittelemme, ivaamme panettelijoita, 
niin että menehtyvät omaan myrkkyynsä! On nautinto 

uhkamielisesti asettua vastarintaan, {Itkien.) vaan huono 
lohdutus 1 Oi, kuinka kurja on minun elämäni 1 

VAPPU 
(joka on tullut sisään). 

Lapsi, lemmikkini, kyyhkyseni, miksi itket? 

KIRSTI. 

Olen kipeä. Ruumiini ja sieluni on masentunut. 

VAPPU. 

Voi, voil kuka on tehnyt kyyhkylleni pahaa? 

KIRSTI. 

Vappu, sinä olet viisas. Sinä tunnet monet loihtu- 
sanat ja temput, jotka auttavat; satio, mikä minua vai- 
vaa. — Ei, älä sano, en tahdo tietää mitään. (Äkkiä.) 
Vappu, lupaa, ettet koskaan, et koskaan jätä minua, et 
päiväksi, et hetkeksikään. Sinun pitää rakastaa minua, 
sinun pitää nostaa minut maasta, jos siihen vajoan, sinun 
pitää loihtia onnettomuutta niille, jotka minua panettele- 
vat. — Vappu, Vappu — sano, ei vanno, että minua 
rakastat I 

VAPPU. 

Lapsi, tahdotko että heittäydyn ikkunasta alas kivik- 
koon, niin teen sen? 

KIRSTI. 

Kiitosi — N}^ sano, mikä minua vaivaa? 

VAPPU. 

Sinä synnytät viiden kuukauden kuluttua lapsen. 

KIRSTI. 

Aavistukseni I — Pojanko? 

VAPPU. 

Niin enteet sanovat. 

KIRSTI. 

Lapsen, lapsen, lapseni 

VAPPU. 

Loihdinko pois sen? — Papit sanovat sitä kuo- 
lemansynniksi, mutta sinun tähtesi teen sen sittenkin. 

KIRSTI 

{hurjalla ilolla). 

Lapsen, lapseni Ei, sen täytyy elää, ja sinun pitää 
yöt päivät lukea loihtuja sen hyväksi, — joka päivä, että 
se kasvaisi, tulisi suureksi ja voimakkaaksi. 

VAPPU. 

Kenen lapsi on? 

KIRSTI. 

Se on eräs Fleming, kuuletko, — Fleming. — Ja 
hoidammehan sitä yhdessä, me kaksi, ei kukaan muu, sillä 
lapsi on minun, minun yksin. (Kuuluu iorvenioitotus.) 

VAPPU 

[hypähtää). 
Mikä se? Joku tulee, eikö neiti kuullut torven toi- 
totusta? 

KIRSTI. 

Tuleeko joku! (Toitotukseen vastataan pihaMa,) Mene 
katsomaan. (Vappu menee,) Se on eräs Fleming, — 

— Ei, ei, — Flemingiä hänestä ei tule ja vielä vähem- 
min tulee hänestä Kurki I — Ylenkatsottu, perinnötön 
äpärä vaan! — — Elina, Elina I pahoin olet asettunut 
tielleni. Itsepuolestani väistyin, vaan poikani tähden minä 
muserran sinut. 

VAPPU 

(tuke takaisin), 
Laukon rouvan viesti on täällä. 

KIRSTI. 

Hah, hah, haal Onko vouti mukana? — Kutsu 
hänet heti sisääni (Vappu menee,) Onko Klaus mu- 
kana? Elina, Elina, — onko vouti mukana? — täällä- 
hän ei ole ketään! (Viesti tulee.) Onko vouti mukana? 

VIESTI. 

Emäntäni, Laukon Elina rouva, pyytää teiltä, Vääk- 
syn korkea-arvoinen Kirsti neiti, vieraanvaraisuutta. 

KIRSTI. 

Ratsasta takaisin ja lausu korkea rouvasi tervetul- 
leeksi. — Odota, — onko vouti mukana? 

VIESTI. 

Ei, vouti on käräjissä Sääksmäellä. 

KIRSTI. 

Emäntäsi on siis yksin? 

VIESTI. 

Yksin. 

KIRSTI. 

Hyvä, — lähde I (Viesti menee.) Elina! Elina! Nyt 
minä anastan sinun paikkasi — poikani tähden! 

UOLEVI 

(ttdee^ vilkkaasti). 
Elina tulee tänne! 

KIRSTI 

(hämmästyen Uolevin iloisuutta). 
Niin, varmaan sinun tähtesi. — Mene ottamaan 
häntä vastaan, nosta reestä ja kanna portaita ylös, sillä 
hän on varmaankin väsynyt matkan jälkeeni Lausu hä- 
nelle myöskin sydämelliset tervetuliaiset. [Uolevi me- 
nee.) — Uolevi rakastaa häntä vielä, hänen täytyy saada 
Elina. {Hiljaisuus. ) 

ELINA 

{tuleey syleilee Kirstiä). 
Voi, Kirsti, kuinka täällä on ihanaa I Tullessani Kul- 
jun metsästä tälle kauniille tasangolle, aurinko juuri laski. 
Entäs tämä harju sitten, jota ajetaan kirkolta tänne I — 
Olen nauttinut niin äärettömästi tällä matkalla. 

KIRSTI. 

Kunpa olisi kesä, niin . Miten täytelääksi 

ja kauniiksi olet tullut I Annahan, kun autan vaipan 5^- 
täsi, — jopa sinä olet kääreissä. — Kiltti olit, kun tulit 
luokseni, minä kun olen niin yksin. 

ELINA. 

Mahtaa sinulla ollakin hyvin ikävä täällä? 

KIRSTI. 

Nythän minulla kuitenkin on Uolevi seurana. 

ELINA. 

Uolevi I Niin, onhan Uolevi täällä. — Hän soit- 

telee kai luuttua ja laulaa, ja varmaankin pelaatte lauta- 
peliä yhdessä? 

KIRSTI. 

Tietysti, — väliin tosin poika parka on vähän synk- 
kämielinen, mutta eihän tuo ihmetytä, kun tietää miten 
paljon hän on kadottanut. — Sinun täytyy olla oikein 
ystävällinen häntä kohtaan. 

ELINA. 

Ole sinä; sinä niin hyvin osaat. 

KIRSTI. 

Sinuahan Uolevi kerran rakasti . Vaan istuhan 

toki kultaseni. — No, mitä uutta kuuluu? 

ELINA 

(iloisesti). 
Ei mitään erinomaista. Klaus on taas käräjillä Sääks- 
mäellä, ja niin minun yht äkkiä tän*-aamuna pisti päähäni 
lähteä luoksesi. Eikä tämä nyt ole matka eikä mikään, 
neljä peninkulmaa vaan. Ja täällä minä nyt olen. 

KIRSTI. 

Minun luonani, niin —. Kuulepas, kun Klaus on 
poissa, täytyy sinun aina tulla tänne; on niin hauska ju- 
tella yhdessä, ja minähän tunnen kaikki paikat ja olot 
siellä, eikä sinun tarvitse minulta mitään salata. — Tie- 
dätkö, minua aavistutti, että sinun piti tulla, — Onko 
Klaus tapaisensa ja oletteko onnelliset? — tarkoitan tie- 
tysti sellaista onnea, jota jälkimmäinen rakkaus voi syn- 
nyttää? — 

ELINA. 

Jälkimmäinen rakkaus — tarkoitatko — ? 



I 

KIRSTI. 

Tulin vaan ajatelleeksi sisarvainajatani ja — Uolevia. 
— Eivätkö Klaun synkät »muistot» joskus herää? 

ELINA. 

Eivät. — Kerran hän puhui mustasta enkelistään 
ja 'sanoi minua hyväksi enkelikseen, joka sovitan kaikki 
jälleen. — Tiedätkö, hän rakentaa Kaarinalle uuden hau- 
dan niemelle. 

KIRSTI. 

Etkö ole vähääkään mustasukkainen? 

ELINA. 

Mitä ajattelet? Usko minua, minä rakastan sisarvai- 
najatasi yhtä paljon kuin Klauskin. 

KIRSTI. 

Niin, niin, olettehan onnelliset kuin kaksi viatonta 
lasta. — Klaus on hyvä, vaan — heikko. — Toivo- 
kaamme että hän aina sinua uskollisesti rakastaa. — 
Mutta mitä joutavia puhunkaan, jätetään jo sikseen. — 
{Palvelija tuo viiniä,) No, enhän vielä ole juonut terve- 
tuliaismaljaasikaan. — Kas tässä on hyvää Espanjan vii- 
niä, se onkin sinulle tarpeen matkan jälkeen. — Juo sinä 
pohjaani — Kuule, meillä, — sinulla, Uolevilla ja mi- 
nulla pitää olla oikein kodikasta ja hauskaa täällä tänä 
iltana. — Mutta missä poika viipyykin? — Koeta saat- 
taa hänet iloiseksi, on häntä kuitenkin vähän sääli. — 
Vaan Elina hyvä, sinulla on tuo raskas puku ylläsi täällä 
lämpimässä. Mennään minun huoneeseeni, niin saat 
aamunuttuni yllesi, jos ei sinulla itselläsi ole mukana, 
sitten sinun on mukavampi. — Täällä voit olla aivan 
vapaudessasi, Uolevista emme välitä vähääkään — tule nyt. 

ELINA. 

Luulenpa melkein, että viini meni minulle päähän. 
— Tämäkö on makuuhuoneesi? Riisuisinko tämän ko- 
meuden yltäni, onhan tämä vähän epämukava. 

KIRSTI. 

Tee se. — Et ole vielä oikein tottunut uuteen ar- 
voosi rouvana. — Näetkö, kultaseni, tuolla vuoteella on 
vaaleansininen aamunuttu, ota se, älä sitä harmaata. 

ELINA. 

Kiitos vaan, kyllä minä toimeen tulen. (Menee.) 

UOLEVI 

(tulee). 
Missä on — — } 

KIRSTI. 

Tuolla sisällä. Hän on vähän väsynyt ja vähän 
alakuloinen. Sinun pitää saattaa Elina iloiseksi jälleen. 

UOLEVI. 

Iloiseksi? Hän oli iloinen kuin päivänpaiste, kun nos- 
tin hänet reestä. 

KIRSTI. 

Nostitko sinä hänet? — Luuletko että petetty vaimo 
näyttää tunteitaan lapsuutensa rakastetulle I 

UOLEVI. 

Petetty — mitä tarkoitat? 

KIRSTI. 

En mitään, — ole vaan ystävällinen päivänpaisteellesi. 

UOLEVI. 

Kirsti, Kirsti! Eikö Klaus ole hänelle hyvä? 

KIRSTI. 

Hiljaa — 

ELINA 

(iulee). 
Näin on paljon parempi. — No Uolevi, nyt saan 
sinua oikein tervehtiä. Sinä nostit minut reestä muitta 
mutkitta ja sitten hävisit. 

UOLEVI 

(häveliäästi). 

Minä hoitelin hevosiasi, ja Kirstin luohan sinä 

olet tullut. 

KIRSTI 

(nauraen), 
Elina tulee meidän molempien luo, tunnusta vaan, 
en minä kantele. — Näetkös, Elina, Uolevi ja minä, me 
olemme tehneet tuollaisen nuoruudenystäväin, — Uo- 
levi, miksi sitä kutsuisimme, — liiton eli sopimuksen, 
joka on perustettu vanhoille muistoille, eikä meidän kes- 
ken ole mitään salaisuuksia, nyt vanhoiksi tultuamme. 

ELINA. 

Tepä olette hullunkurisia, vai vanhoiksi! — Tie- 
dätkö, Uolevi, kaikki sinua niin ikävöivät Laukossa. Miksi 
ette ole käyneet meillä, ette kolmeen kuukauteen? 

KIRSTI. 

Piankin minä tulen — sinun ja Klaun luo. — Tie- 
tysti sinulle päivät pitkiksi käyvät synkässä Laukossa, kun 
ei Klauskaan pysy kotona. 

ELINA 

(nauraa). 
Siksipä liän saakin tyytyä siihen, että karkaan sill'- 
aikaa kuin hän on poissa. 

KIRSTI. 

Millä ihmeellä teitä huvittaisin I Pelatkaa lautapeliäl- 
Minun täytyy hetkiseksi mennä ulos toimittamaan, että 
väkesi saa ravintoa. — Puhukaa nyt kaikki vanhat asiat 
Suomelan ajoilta ja pelatkaa lautapeliä — tässä on. — 
Uolevi syytti aina pelihaluanne, siihen aikaan kun hän 
myötäänsä juoksi Suomelassa. — Niin, olettehan nuo- 
ruudenystäviä, te molemmat. (Menee.) 

ELINA 

(asettaa nappuloita). 

UOLEVI. 

Mitä Uoti tekee? 

ELINA 

(innostuneena peliin). 
Käy susia pyytämässä, luulen ma. 

UOLEVI. 

Miksi hän ei tullut mukaan? 

ELINA 

(nauraa). 
Ei hän tiennyt että lähdin. — Kas niin, nyt puhal- 
lan, yks, kaks, kolme, — hyi, miten huolimaton oleti 

UOLEVI. 

Kas sitä — 

ELINA. 

Luulenpa että olet unohtanut taitosi täällä Vääk- 
syssä. — Kas tuossa taas, — pidä varasi. 

UOLEVI. 

Suo anteeksi. 

KIRSTI 

(tulee) . 
No, miten käy? 

ELINA. 

Uolevi häviää. 

KIRSTI. 

Uolevilla ei siis ole onnea pelissä — mutta sinun, 
Elina, taitaa siinä tapauksessa käydä huonommasti. (Nau- 
raa.) — Tiedätkö, tuo myssy on niin hullunnäköinen, 
sen otan pois. (Koko ajan lempeänä. Ottaa myssyn 
Elinan päästä ja aukoo hänen tukkansa hajalle. Kau- 
nis sinä olet, Elina I Eikö totta, Uolevi, hän on h3rvin 
kaunis? 

UOLEVI. 

Kaunis kuin Jumalan äiti alttarilla I 

KIRSTI. 

Sehän oli ritari llisesti sanottu. — Uolevi, soita meille 
vähän luuttua, ja laula tuo sievä laulu, jonka olet sepit- 
tänyt Elinan kunniaksi — muistathan? 

UOLEVI. 

Vaiti, Kirsti! — Sitä en laula koskaan enää. 

KIRSTI. 

Eihän teidän sitä tarvitse punastua. Laukossahan 

sinä jo laulun sepitit, kun Elina vielä oli Suomelassa. 
Mitenkä se olikaan — (Lausuu vähän ivaten:) 

Oi Elinainen ihana, 

oi ruususeni jalol 

Sä öitteni oot unelma 

ja päivieni valo. 

On hetki kuin kuu pitkä ois, 

ja kuut kuin vuodet vierii pois, 

jos sua en saa nähdä. 

UOLEVI 

{totisesti) . 
Ennemmin minä sen sitten laulan, kuin kuulen si- 
nun sen noin lausuvan (Laulaa:) 

Oi Elinainen ihana, 

oi ruususeni jalol 

En milloinkaan sua unhoita 

ELINA 

(purskahtaa itkuun ja menee), 

UOLEVI. 

Mitä olen tehnyt? (Repii kmiun kielet rikki.) 

KIRSTI. 

Uolevi I Huomenna me kaikki kolme matkustamme 
Laukkoon. 

UOLEVI. 

En minä. 

KIRSTI. 

Sinun täytyy, sinä olet minun voutini. Minun on 
keskusteleminen Klaus Kurjen kanssa perintöasiasta ja 
tarvitsen sinun neuvoasi, ymmärrätkö? 

UOLEVI. 

Hyväl 

KIRSTI. 

Valmista kaikki matkaamme varten. Ehkä viivymme 
siellä. (Uolevi aikoo mennä,) Annoitko Suinulan mie- 
hen mennä? 

UOLEVI. 

Annoin. 

KIRSTI. 

Olisit antanut piestä häntä ensin, se olisi miellyt- 
tänyt minua I 

UOLEVI. 

Sitä en usko. (Aikoo mennä.) 

KIRSTI. 

Ja tuon kuljeksivan kerjäläisen, joka parannusta 
saarnailee, — saat otattaa hänet kiinni ja lähettää Laukkoon. 

UOLEVI. 

Aiotko antaa hänet pappien käsiin? Älä tee sitä. — - 

KIRSTI. 

Asia on minun. — (Uolevi menee.) Kerjäläinen 

saattaa olla hyvityksenä papille, jos minä ja — Klaus 

Niin, nyt tarvitsen kirkon suosiota, jos aion anastaa sinun 
paikkasi, Elina Fincke. Sillä lapseni ei saa syntyä äpäränä! 

Esirippu. 

KUUDES KUVAELMA. 

Näyttämö sama kuin 3:ssa kuvaelmassa. 

Ilta. Pöydällä on oluthaarikka ja lamppu. Kurki ja rovasti 
istuvat oikealla ja pelaavat shakkia. Pelipöydällä on juoma-astioita. 
Lattialla Kurjen vieressä on pergamenttikääry. Elina istuu nojatuo- 
lissa pöydän oikealla puolella ja neuloo koruompelua. Uolevi edempänä, 
vasemmalla, kantele kädessä. Kirsti seisoo tulta korjaamassa. Kuusi 
palvelustyttöä istuu rukkeineen perällä ja takan ympärillä. 

KULJEKSIVA LAULAJA 

(laulaa). 
Uljas ritari Horn oli synkkä katseeltaan. — 

Vuorentaustalia ruusut kasvoi. — 
Ja kamar-impi Inga istui hänen polvellaan. — 

Vaan nyt kuihtunehet ovat ruusut kaikki. — 

Ja Bertil tallurille lausui viekas tyttö tuo: — 

Vuorentaustalia ruusut kasvoi. — 
»Käy linnan kamariin nyt heti Signild rouvan luol» — - 

Vaan nyt kuihtunehet ovat ruusut kaikki. — 

Jalo Signild rouva istui murhe mielessään. — 

Vuorentaustalia ruusut kasvoi. — 
Ja Bertil tallirenki astui luokse äkkiään. — 

Vaan nyt kuihtunehet ovat ruusut kaikki. — 

Vaan Inga täynnä kavaluutta telkee kamarin. — 

Vuorentaustalia ruusut kasvoi. — 
Hän ritarin luo kiiruhusti rientää salihin. — 

Vaan nyt kuihtunehet ovat ruusut kaikki. — 

Nyt rengit, piiat näkevät, ett' yhdess' ovat nuo. — 

Vuorentaustalla ruusut kasvoi. — 
iSiis vihkivuoteesees vie minut, vaan nuo polttaa suoi» — 

Vaan nyt kuihtunehct ovat ruusut kaikki. — 

Myrsky-syysyönä poroksi he poltti kartanon. — 

Vuorentaustalla ruusut kasvoi. — 
Niin Bertilin kanss' Signild rouva läksi kuolohon. — 

Vaan nyt kuihtunehet ovat ruusut kaikki. — 

ELINA. 

Huul sepä kamala laulu I 

ROVASTI. 

Ja vielä kamalampi sen kautta, että siinä kerrotaan 
tositapaus. Ritari Ebbe Horn, Vuorentaan herra, poltti 
yhdessä jalkavaimonsa kanssa laillisen puolisonsa, rouva 
Signild Pastellin. Hän oli Sääksmäeltä, eräs piispa Hem- 
mingin kaukainen sukulainen. 

ELINA. 

Se on siis totta. Semmoista saattaa siis tosiaankin 
tapahtua maailmassa. Nukkuivatkohan pyhimykset, kun 
semmoista sallivat I 

ROVASTI. 

Tuon syntisen tekonsa tähden tuomittiin ritari 
Horn paljain polvin ryömien vaeltamaan piispa Henrikin 
haudalle. Joka kohtaan, missä hän väsyi, piti hänen ra- 
kentaa kirkko. Niin S3mtyivät Halikon ja Uskelan kirkot, 
mutta kun hän ennätti Pyhän Pärttylin kohdalle, armahti 
eräs enkeli häntä ja kantoi hänet hänen nukkuessaan Py- 
hän Henrikin pyhyyteen, joka silloin oli Nousiaisissa. 
Elinan surma. — 8 

ELINA. 

Armahtavatko enkelit sitten semmoisen ilkityön 
tekijää? 

UOLEVI. 

Se enkeli olikin itse Signild rouva. 

ELINA. 

Niin, hän saattoi sen tehdä — hänellä yksin oli 
oikeus antaa anteeksi. (Kehrääville tytöille.) Nyt, tytöt, 
olette kehränneet tarpeeksi tänäpäivänä. Sanokaa mestari 
Baltasarille, että hän jouduttaa illallista. 

ROVASTI. 

Ei minua varten, jalo rouva, sillä minun pitää jou- 
tua kotiin illaksi. 

KIRSTI 

(rovastille ja Kurjelle), 
Kuka voittaa pelin? 

KURKI. 

Hän sen voittaa I Meidän rovastimme osaa kyllä 
pitää huolta piispanhiipastaan. 

ROVASTI. 

Niin — piispanhiipasta — niin — 

KIRSTI. 

Pyhimykset suokoot, että ennustuksesi kävisi toteen, 
lanko I Sille toivotukselle juomme maljan espanjalaista, eikö 
niin, kunnianarvoisa rovasti? (Täyttää maljan,) 

(juo). 
Ja nyt samalla kun kaikesta sydämestäni kiitän vie- 
raanvaraisuudesta, tahdon myöskin mainita käyntini pää- 
syyn. Minä olen kuullut, että se saarnaava kerjäläinen, 
joka on herättänyt niin suurta levottomuutta paikkakun- 
nalla, oleskelee Laukossa. 

KIRSTI. 

Niin — hän alkoi käydä kovin levottomaksi. Minä 
toin hänet tullessani ja jätin hänet Klaus ritarille. 

KURKI. 

Nyt hän on hyvässä tallessa lukkojen ja telkien 
takana. 

ELINA. 

Mutta päästäthän sinä hänet irti taas, eikö niin, 
Klaus? Ihminen, joka ei ole tehnyt pahaa kellekään, joka 
vaan parantaa sairaita ja lohduttaa surevia. Niinhän ne- 
kin hurskaat miehet ovat tehneet, joista pyhimystaruissa 
kerrotaan. 

ROVASTI. 

Suuri erehdys, jalo rouva. Pyhimystarujen pyhät 
miehet paransivat sairaita sillä voimalla, jonka he saivat 
kirkolta. Mutta tämä kerjäläinen on pikemmin susi lam- 
masten vaatteissa. Hän kulkee vääräuskoisuuden leveätä 
tietä ja on saanut voimansa saatanalta. Hänet on lähe- 
tettävä Turkuun tutkittavaksi. Ja jos hänet havaitaan 
syylliseksi — joka on minun varma vakaumukseni — niin 
saa hän siellä ansaitun palkkansa. 

KIRSTI. 

Niin — polttorovio! 

ELINA. 

Ei, Klaus, sinä et saa jättää häntä niin kauhean 
kohtalon varaani 

KURKI. 

Niin, mitäs minä sille voinl 

ELINA. 

Päästä hänet irti. Minun tähteni I 

KURKI. 

No niin, sinun tähtesi I Sinulta minä en voi kiel- 
tää mitään. 

ROVASTI. 

Te ette siis tahdo auttaa minua hävittämään tätä 
vääräuskoisuuden ruttoa? Hän saa siis vapaasti levittää 
myrkkyänsä seurakunnan häviöksi ja vanhurskasten pa- 
hennukseksi? 

KURKI. 

Laukon vankilan muurit ovat vahvat. Jos hän siellä 
saarnaa, saa hän huutaa kohti kurkkuansa, eikä sittenkään 
kukaan häntä kuule. 

ROVASTI. 

Minä pesen käteni. Olen koettanut parastani väis- 
tääkseni turmiota kirkosta. Minä en voi muuta kuin 
surkutella teitä, jalo rouva, kun noin annatte hyvän sy- 
dämenne eksyttää itseänne. — Ei, kyllä minun nyt täy- 
tyy ruveta ajattelemaan kotiin lähtöä, (Nauraa,) ennen- 
kuin Beata neitsyt sulkee minut oven taakse. 

ELINA 

(hymyillen). 
Onko Beata neitsyt niin kova teille? 

ROVASTI. 

Hän on yhtä vanha talossa kuin minäkin — ja 
pelkää kauheasti rosvoja ja ryövärejä. 

KURKI 

{eräälle rengille). 
Katso, että rovasti saa hevosen. 

ROVASTI. 

Eihän toki — eihän toki — nyt on kaunis kuutamo. 

ELINA 

[vilkkaasti). 
Ai — niin — me tulemme kaikki ajelemaan — 
saattamaan teitä ja katsomaan, kuinka tuo hyvä Beata 
neitsyt toivottaa herraansa tervetulleeksi! — 

ROVASTI. 

Olen hyvin kiitollinen suuresta ystävällisyydestänne. 

KURKI. 

Niin, sinä voit varsin hyvin mennä ajelemaan — 
sinä ja Kirsti. — Minun täytyy tarkastaa tätä pergamenttia, 
jonka hyvä rovastimme on minulle toimittanut tänä iltana. 
Niilo Matinpojan täytyy huomenna päivän noustessa ratsas- 
taa viemään se herra Juhana Eerikinpojalle Hämeenlinnaan. 

ELINA 

{rupeaa pukemaan päällensä, Uolevi auUaa häntä). 
Tuletko, Kirsti? Ajetaan pikimmältään edestakaisin. 

KIRSTI. 

Hyvä ystävä, minä olen juuri kävellyt edestakaisin 
kuutamossa tätä kartanon ja rannan väliä — siellä on 

tosiaankin ihana ilma. Mutta voihan Uolevi tulla teitä 
kyytiin ja tuoda sinut sitten takaisin. Minua vähän vä- 
syttää ja tahtoisin sillä aikaa hiukan jutella Klaun kanssa 
— Vääksystä. — Sinä voit varsin hyvin mennä ky3rtimie- 
heksi, Uolevi. Elina tuntee itsensä kumminkin turvalli- 
semmaksi sinun suojassasi. 

ELINA. 

Niin teenkin I Me olemme kyllä ennenkin ajelleet 
kuutamossa, me. Tule, Uolevi! (Lähtevät.) 

KURKI. 

Etkö tahtoisi tallirenkiä mukaasi? 

ELINA. 

En, kiitoksia! Kyllä Uolevi minusta huolen pitää. 
(Menee Uolevin kanssa.) 

KIRSTI. 

Pikku Elina luulee yhä olevansa Suomelassa, jossa 
sopii noin vain kahden kesken haaveksia kuutamossa. 
Hän ei ole vielä oppinut olemaan Laukon linnan emäntänä. 

KURKI 

(tyytymättömänä menee ikkunan luo ja huutaa ulos), 
Elina! 

ELINAN ÄÄNI. 

Mitä sinä tahdot? 

KURKI. 

Jahka minä tulen alas sitä sanomaan. (Menee.) 

KIRSTI 

(yksin). 
Fincken vaakuna! Se paikka on taas tuleva Flemin- 
gin vaakunalle. Hänen kuolemaansa en tahdo, mutta 

väistyä hänen täytyy I Klaun täytyy tulla minun omakseni, 
ainoastaan minun. Mutta miten? Minä tiedän vaan sen, 
että minun lapseni ei saa syntyä äpäränä. Mutta verta 
minä en tahdo. Oh, — kyllä se muutenkin käy päinsä. 
Sen täytyy käydä. (Klaus tulee,) No, nuoret läksivät.? 

KURKI. 

Niin tekivät. Minä lähetin Matti rengin heitä saat- 



tamaan. 

Vai niini 



KIRSTI. 



KURKI, 

Suo anteeksi, Kirsti — pari hetkistä — minä sil- 
mäilen hiukan näitä ukon pergamentteja. Yksi päätös 
Maunu piispalta — niin — ja toinen Kristian kuninkaalta 
— hm — — ja aivan vastakkaiset — tämäpä vasta on 
tukalaa. — — (Lukee edelleen, — Kirsti on vetäytynyt 
salin nurkkaan, josta hän lakkaamatta väijyy häntä sil- 
millään, Klaus katsahtaa vähänväliä ylös huomaten 
sen ja näyttäen olevan hiukan hämillään, Kirsti vetää 
Uolevin kanteleen luoksensa ja lyö silloin tällöin hiljai- 
sen säveleen,) Ei, tämä on jotenkin kuivaa, minä sanon, 
että piispa on oikeassa — ja sillä hyvä. (Heittää taas 
paperit pöydän alle,) 

KIRSTI. 

Hm (HyräiUe hiljaa,) 

KURKI. 

Mitä kehtolauluja sinä siellä hyräilet? 

KIRSTI. 

Kehtolauluja — niin — niin — kehtolaulupa se 
taisi ollakin — (Istuu,) 

(Lyhyt äänettömyys.) 

KURKI. 

Mitä sinä naurat? 

KIRSTI. 

Muuten vaan, tämän maailman meno on toisinaan 
niin lystikästä. Eikö sinusta tunnu vähän hullunkuri- 
selta, kun me kaksi näin istumme ja juttelemme kaikessa 
rauhassa, sinä pergamenttiesi ääressä, minä neuloen, juuri 
kuin olisimme vanha nainut pariskunta? 

KURKI. 

Niin, vähänpä me ihmiset tiedämme, kuinka meidän 
kohtalomme mukaantuu. 

KIRSTI. 

Oletko sinä onnellinen, Klaus? 

KURKI. 

Olen, minä olen saanut rauhan. 

KIRSTI. 

Rauhan kaikista myrskyistä ja intohimoista, rauhan kai- 
kista valtaavista tunteista, rauhan Kaarinan askeleista yöllä J 

KURKI. 

Kaarina lepää nyt rauhassa haudassaan. Hän on 
sovitettu. 

KIRSTI. 

Hm — minä kuulin kuitenkin hänen kulkevan 
viime yönä. 

KURKI. 

Kaarinan? 

KIRSTI. 

Vai lienevätkö olleet rotat — mistä minä tiedän? 

KURKI. 

Mitä sinä neulot? 

KIRSTI. 

Kurjen vaakunaa Laukon tulevalle perilliselle. 

KURKI. 

Laukon tulevalle perilliselle? 

KIRSTI. 

Niin. Eikö Elina ole sanonut sinulle, että Laukko 
voi odottaa perillistä? 

KURKI 

(hiukan hymyillen). 
No — no — se taitaisi vielä olla kovin aikaista. 

KIRSTI 

{ryhtyy koruompeluunsa). 
Mutta niipä se on kuitenkin. 

KURKI 

(hypähtää ylös), 
Kirsti — mitä — sinä — tarkoitat — ? 

KIRSTI 

(ärsyttävän levollisena). 
Vai niin — vai ei Elina ole sitä sanonut, ja tässä 
istun minä ja neulon peitettä sinun lapsellesi — näetkös, 
Kurjen vaakuna — eikös ole kaunis? — Sinä n)rt et 
huomaa mitään, Klaus kulta. — (Nauraa, levittää työnsä 
pöydälle,) 

KURKI 

(työntää sen kiivaasti syrjään). 
Kirsti — älä nyt jaarittele joutavia — vaan sano 
— kuuletko. — 

KIRSTI 

(hymyillen). 
No oliko se nyt niin kovin hauskaa kuulla — hyvä 
ystävä — ? 

KURKI 

(poissa suunniltaan). 
Se on siis totta — Kirsti — totta — mutta — 
mutta Elina ei ole sanonut siitä sanaakaan 1 

KIRSTI. 

Hm — Klaus kulta — eihän nuori rouva noin 
vain juokse semmoisia asioita kertomaan — miehille. 

KURKI. 

— omalle miehelleen I I 

KIRSTI. 

No niin — minä tarkoitan heti ensi silmänräpäyk- 
sessä — sitten tietysti 

KURKI. 

Kirsti — miksi piti sinun sanoa se minulle ensin — ? 

KIRSTI. 

Siinä tein tyhmästi — ymmärrän varsin hyvin, 
että minä myrkytin sinun ensimäisen suloisen ilosi — 
sinun täytyy antaa minulle anteeksi, rakas ystävä, että 
minä näin tulin sinun ja vaimosi väliin — siinä tein 
tyhmästi — hyvin tyhmästi — 

KURKI. 

Oi — jospa Elina olisi saanut kuiskata sen — 
mutta minkätähden hän ei ole sitä tehnyt — — joko 
hän on kauankin sen tiennyt? 

KIRSTI. 

Pari päivää. — Ehkäpä vähällä Elinalla on omat 
pienet lapselliset syynsä. 

KURKI. 

Syynsä — Herran nimessä, mitkä syyt? 

KIRSTI 

(hymyillen) . 
Sanoithan sinä itse, että se olisi kovin aikaista — 

KURKI. 

Aikaista 

KIRSTI. 

Aikaistapa kyllä — ethän sinä vielä ole ollut nai- 
misissa kuin pari kuukautta — mutta heikoille nuorille 
rouville saattaa semmoista varmaankin tapahtua — arve- 
len minä. — 

KURKI. 

Oletko hullu? 

KIRSTI. 

Mikä sinulle nyt tuli? 

KURKI 

(lyhyesti). 
Onko Elina — raskaana? 

KIRSTI 

(miettii vähän, levollisesti). 
On. 

KURKI. 

Ja — se on — kovin aikaista — ? 

KIRSTI 

(kylmästi). 
Aikaistapa kyllä — 

KURKI 

(äänettömyyden jälkeen). 
Ja sinä väität siis, ettei lapsi olekaan minun I 

KIRSTI. 

Sinun taikka Uolevin — 

KURKI. 

Uolevini Sinä tarkoitat, että Elina ja Uolevi — I 

KIRSTI. 

Minä tarkoitan, että Elina ja Uolevi olivat kihloissa, 
ennenkuin lapsen vanhemmat möivät hänet rikkaalle ja 
mahtavalle Laukon herralle. 

KURKI. 

Kirsti, sinä valehtelet! 

KIRSTI. 

Valeh . . . Saattoihan se olla valhettakin. Totta 
ainakin on, että viiden kuukauden perästä Laukon oikea 
perillinen syntyy. 

KURKI. 

Viiden kuukauden perästä I Sinä valehtelet! Elinan 
lapsi — 

Kuka puhuu Fincken halpasukuisesta äpärästä I Minä 
puhun Laukon oikeasta perillisestä, Klaus Kurjen ja Kirsti 
Flemingin jalosukuisesta pojasta. 

KURKI 

(tuijottaa Kirstiin^ joka taas soittaa pari säveltä). 
Kirsti — 

KIRSTI. 

Niin, nyt tiedät seni Ja totta sanoit: vähän me 
ihmiset tiedämme, kuinka meidän kohtalomme mukaan- 
tuu. Me olemme tempautuneet irti toisistamme — me 
luulimme olevamme vapaat — ja me olemmekin sidotut 
toisiimme kahleilla, jotka ovat rautaakin vahvemmat. 

KURKI. 

Mitä aiot tehdä? 

KIRSTI. 

Älä huoli minusta. Kun ollaan rikkaita, niinkuin 
me, niin ostetaan helposti, mitä tarvitaan. Ostithan sinä 
itsellesi »valkoisen enkelin»! Minä ostan kai itselleni mie- 
hen — Uolevin esimerkiksi. Vaihtokauppaa, näetkös. 
Sinä sanot Uolevin lasta omaksesi, ja hän sanoo sinun 
lastasi omakseen. Sittenhän valinne on kuitti. 

KURKI. 

Kirsti, minä tunnen vastustamattoman halun kuristaa 
sinut! 

KIRSTI. 

Kurista vaan. Tapa lapsesi, niinkuin tapoit vaimosi- 
kin. Ymmärrätkö nyt, minkä tähden Kaarina taas vael- 
taa öillä? 

KURKI. 

Syvässä ovat ne kynnet, joilla synti pitää meitä 
kiinni. Ne palaavat siis takaisin, nuo synkät hetket, 
joista jo luulin iäksi päässeeni I Tunnonvaivojen unetto- 
mat yöt, jolloin kaikki syntiset muistot heräävät ja todis- 
tavat. Kuuletko — kuuletko I Siellä hän kulkee 

taasi Kaarina I Kirottu! Elina, Elina — pelasta minut — 
joudu tänne, niin hän katool 

KIRSTI. 

Elina haaveksii lapsuutensa ystävän kanssa kuuta- 
mossa. Ohi Kyllähän me kaksi sen muistamme, kuinka 
ihania nuo rakkauden unelmissa vietetyt kuutamoyöt voi- 
vat ollal 

KURKI. 

Mutta Elina on viaton, teeskentelemätön läpsii Hän 
ei olisi voinut salata 

KIRSTI. 

Pitäisihän Klaus Kurjen tietää, kuinka helppoa on 
valehdella. Kun puhuit hänelle lemmensanojasi, poltti- 
vat minun suudelmani vielä huuliasi. Näkikö hän niitä? 
Eil Miksi sinä sitten olisit nähnyt Uolevin suudelmia 
hänen huulillaan I Nuo pyhimykset voivat olla hyvinkin 
taitavia. 

KURKI. 

Sinä valehtelet — minä tiedän että sinä valehtelet. 
Ja kuitenkin sinun sanasi pistävät aivoihini kuin kyyt. 
(Raivokkaasti,) Tuo vanha tuska taasI Sukuni Kainin- 

perintöl Ilmaa tukehdun Jos saisin nähdä 

Uolevin verta, tuntuisi helpommalta. Sano, että he ruos- 
kivat kerjäläistä kellarissa — hänet on saatana lähettänyt 
— hän uhkasi tulla liekissä ja salamassa. — Sytyttäkää 

tuleen nuo lappalaiskodat — repikää ne alas — . {Raastaa 
auki takkinsa.) Ulos kaikki perkeleet, jotka palavat täällä 
sisässä. (Vaipuu tainnoksiin.) 

KIRSTI. 

Hänen vanha kohtauksensa — Kurkien Kainin- 
perintö. Nojaa päätäsi minuun. Noin. Kyllä se menee 
ohi. Niinkuin aina ennenkin. ' Valoisat hetket ovat Eli- 
naa varten, mutta minun luokseni täytyy sinun tulla, kun 
mielesi käy kovin raskaaksi. Tuntuuko sinusta nyt pa- 
remmalta? 

KURKI. 

Tuntuu — vähäni 

KIRSTI. 

Klaus parka — yhden naissydämen minä tiedän, 
jossa ei ole ollut kenenkään muun kuvaa kuin sinun. 
Sen sydämen sinä hylkäsit. — Kun ajattelen, kuinka 
kaikki olisi voinut olla toisin! Minä olisin ollut sinun 
puolisosi. Poika, jonka synnytän, olisi ollut vapaasukui- 
nen päällikkö. Väkevä kuin Kurki, kaunis kuin Fleming! 
Hän olisi sovittanut kaikki, hän olisi tehnyt meidät hy- 
viksi ja viattomiksi. Hän olisi ollut uljas, rohkea, ylevä- 
mielinen sankari! Onhan minun sukulaiseni Kaarle Knuu- 
tinpoika vain suomalainen ritari, ja hänestä on kummin- 
kin tullut Ruotsin kuningas. Mitä hän on saavuttanut, 
sen saattaisi meidänkin poikamme saavuttaa. 

KURKI. 

Minä olen rikkonut sinua vastaan, Kirsti, minä tun> 
nen sen! Mutta sinun poikasi — minä tahdon kasvattaa 
hänet — se on minun oikeuteni. 

KIRSTI. 

Oikeutesi sinä menetit sinä yönä, jona annoit mi- 
nun yksinäni maata tuolla ovella sairaana, mielipuolena. 

— Klaus, matkusta pois pariksi päiväksi, rauhoittuaksesi 

— tahdotko, että minä jään tänne siksi kuin sinä tulet 
takaisin? 

KURKI. 

Niin — jää — mutta Uolevin täytyy lähteä — 

KIRSTI. 

Hän lähtee — Vääksyyn. Katso minuun nyt — kas 
noin. — Nyt menemme heitä vastaan. Ole levollinen 
ja vahva — minähän tässä kuitenkin raskaimman kuor- 
man kannan. — He tulevat. (Elina ja Uolevi tulevat,) 

ELINA. 

Oi, mikä ihana matka meillä on ollut yhdessä I 

KURKI. 

Sinulla ja Uolevillako? 

ELINA. 

Niin. Me olemme kiitäneet niinkuin siivillä. Se 
on ollut ihanaa. Aivan kuin Suomelassa ennen. Mutta 
hyvissä ajoinpa me tulimme kotiin, siellä ulkona nou- 
see par'aikaa paha myrsky. — Mutta sinä näytät niin 
kalpealta — oletko sairas? (Klaus on vaiti.) Kirsti, mitä 
tämä merkitsee? 

KIRSTI. 

Onko tämä sinulle uutta? Oh, kyllä sinä siihen 
vielä saat tottua I 

ELINA. 

Kaikkien pyhimysten nimessä, vastaa minulle. 

.ERÄS PALVELIJA. 

Mestari Ball^^r käskee sanoa, että illallinen on 
valmis. 

ELINA. 

Etkö tule, Klaus? 

KURKI 

{vastaamatia). 
Kaksi hevosta on satuloitava. Minä ratsastan vielä 
ulos tänä yönä. 

ELINA. 

Tänä yönä — minne? 

KURKI. 

Kyllä sinä sen ajoissa saat tietää. 

ELINA. 

Mutta siellä nousee myrsky. Et saa lähteä nyti 
Ja sinä näytät niin synkältä I Klaus! Klaus I Katso minuun I 

KURKI. 

Mene illalliselle I Mene Uolevin kanssa I 

KIRSTI. 

Anna hänen olla I Pyytämisestä se vaan pahenee I Tule I 

ELINA. 

Kiitos, Kirsti I Oi, mihin joutuisinkaan, jos et sinä 
olisi täällä I 

(KirsHj Uolevit Elina menevät.) 

KURKI. 

Vielä tänä yönä tuon papin tänne. Elina saa py- 
hällä ehtoollisella todistaa, että lapsi on minun. Jos hän 
Elinan surma. — 9 

epäilee, niin hylkään minä hänet, ja Kirstin poika on 
tuleva perillisekseni. Mutta jos taas Elina uskaltaa sen 
tehdä, niin voi sinua, Kirsti Fleming I (Menee kiivain 
askelin.) 

TALLIRENKI. 

Hevoset ovat satuloidut. Mihinkä me ratsastamme? 

KURKI. 

Vesilahden pappilaan. Sinä saat jäädä sinne. Ro- 
vasti seuraa minua takaisin sinun hevosellasi. 

Esirippu. 

SEITSEMÄS KUVAELMA. 

Elinan huone Laukossa. Ilta. Myrsky ulkona. 
ELINA. 

Oihl kuinka levoton olen tänä i ltana — tämäTon 
niin kummallista I — En ymmärrä, miten kaikki|tuntuu 
niin oudolta. — Mitähän tapahtunee vielä tänä yönäl 
(ÄäneUömyys.) HuhI kuinka myrsky raivoaa — tuntuu 
aivan kuin joku kävelisi tuolla ylhäällä. — 

KIRSTI. 

Etkö tiedä että Laukossa kummittelee? 

ELINA. 

Ken kummittelee? 

KIRSTI. 

Kuolleet. 

ELINA. 

. Kuolleet lepäävät haudoissaan. 

KIRSTL 

Luuletko kaikkien Laukon pahojen töiden mahtu- 
van hautoihin? 

ELINA. 

Minnekähän lienee Klaus ratsastanut, tässä kauheassa 
ilmassa — ? Hän oli varmaankin sairas lähtiessään. 

KIRSTI. 

Kenties hän vaan on nauttimassa raittiimpaa ilmaa. 
Klaus ei pysy alallaan, kun hänen entinen hurjuutensa 
palaa. 

ELINA. 

Eikö sinustakin hän ollut hyvin kummallinen — ? 
Minä oikein pelkäsin häntä. Kuule, Kirsti, sinä kun tun- 
net hänet entiseltään, sano mikä Klauta vaivaa. 

KIRSTI 

(äänettömyyden jälkeen). 
En tiedä. Kaikilla Kurjen suvussa on pisara hul- 
luutta veressään. Se kuohahtaa joskus, myrkyttää silloin 
joka valtimon. Etkö tiedä että Klauta, kuten koko hänen 
sukuaan, vaivaa raivotauti! Ohi minä en ole yhtä enkä 
kahta yötä valvonut hänen luonaan. Sinulle se käy ras- 
kaaksi — mutta minä voin — 

ELINA. 

Onko Kurjen suvussa kaikilla tuollainen taud? 

KIRSTI. 

On — kaikilla. Sinun lapsesi perii sen kyllä myöskin. 
(Äänettömyys.) 

ELINA. 

Oliko Klaun isä sellainen kuin kerrotaan? 

KIRSTI. 

Klaun isäkö ?l Oli. Vieläpä hänen isäinsä isätkin — 
läpeensä koko suku. Klaun isä oli toki kaikista kauhein.. 
Kaksikymmentä vuotta takaperin oli Laukossa sellainen 
elämä — hm — ettei kukaan siivo neito vapaaehtoi- 
sesti 

ELINA. 

Älä puhu siitä I 

KIRSTI. 

Sinä tahdot olla Kurkia, etkä tahdo tuntea sukuasi. 

Näetkös, se juuri erottaakin meidät korkeasukuiset teistä 

muista, että meillä on kaikki suurellista, yksin rikoskin. 

Oletko huomannut pilkkua tuolla nurkassa? Se näyttää 

veriseltä. Tahdotko kuulla tarinan siitä? Eräänä iltana 

I oli Rikolan kylässä häät. Tapansa mukaan oli vanha 

1 Matti herra huovineen ryöstöretkillään ja sattui^häätaloon. 

I Morsian temmattiin tanssin pyörteestä ja tuotiin Laukkon. 

Sulhanen kun asettui vastakynteen, sai sidottuna loikoa 

: tässä huoneessa, tuossa juuri, ja kuulla miten hurjasti sa- 

, lissa elämöitiin. Sitten kun — — No niin! Matti herra 

I murhasi pojan tuolla ja tanssi morsiamen kanssa koko 

yön. Aamulla oli tyttö hourupäinen. 
i (Käy kova tuulenkohina.) 

ELINA 

{painaa päänsä käsiinsä). 
Kauheata I 

KIRSTI. 

Kansa kertoo vanhan Matti herran tällaisina myrsky- 
öinä kiertävän Laukkoa ratsullaan. 

ELINA 

(katsoo äkkiä ylös). 
Mutta Klaushan ei ole asunut Laukossa. Hänhän 
on kasvatettu setänsä luona Turussa. Kun hän tuli tänne, 
meni hän heti naimisiin Kaarinan kanssa. 

KIRSTI 

(ajatuksissaan) . 
Niin — meni naimisiin Kaarinan kanssa. 



Digitized 



by Google 



134 

ELINA 

{tekeytyy iloiseksi), 
KlauD poissa ollessa istuitte kai usein täällä yhdessä 
lavertelemassa — sinä ja Kaarina? 

KIRSTI. 

Niin teimme. Kaarina istui sinun tuolillasi. Tämä 
on minun vanha paikkani. 

ELINA» 

Tässäkö — ? {Nousee ja muuttaa paikkaa.) Tuntuu 
niin kamalalta istua siinä tänä iltana. {Katselee sitä.) 
Ajattelepas, jos Kaarina nyt tulisi istumaan siihen I 

KIRSTI. 

Sellaista on tapahtunut — kuolleet ovat lemmen- 
kateita. 

ELINA. 

Oi, jospa minullakin olisi sisko I Hän asuisi kans- 
sani täällä. — Etkö pitänyt paljon hänestä? 

KIRSTI 

{ajatuksissaan). 
Kaarinastako? 

ELINA. 

Mahtaako Klaus usein ajatella häntä? 

KIRSTI. 

Kaarinaa? — 

ELINA. 

Rakastiko hän paljon häntä. 

KIRSTI. 

Klausko? — 

ELINA. 

Olivatko he hyvin onnelliset? 

KIRSTI. 

Klaus ja Kaarinako? 

ELINA 
(hiljaa). 
Onko totta, että Kaarina käyskentelee tuolla ylhäällä? 

KIRSTI. 

Sinä saat kyllä nähdä hänet. 

ELINA. 

Vihanneeko hän minua, kun menin Klaun kanssa 
naimisiin? 

KIRSTI. 

Kuolleet vihaavat aina. 

ELINA. 

Minä niin pelkään — häntä — Kaarinaa. Kirsti I 
i Voineeko Klaus koskaan unohtaa häntä? 

KIRSTI. 

Unohtaa I Eil 

ELINA 

(kiivaasti). 
Niin. Kauheata olisikin jäädä ihan unohduksiin 
kuoltuaan. 

KIRSTI. 

Kauheampaa vielä eläessä! Sitäkin täytyy kärsiä. 

ELINA. 

Sanotpa tuon aivan kuin olisit itse kokenut sitä. 

KIRSTI. 

Ehkä olen kokenutkin. Jokainen nainen saa tuntea 
sitä surua ennemmin tai myöhemmin — kukaan ei voi 
sitä karttaa. 

ELINA. 

Eikö kukaan ? I 
Ei. Ei kukaan. 

ELINA 

(hyväilee häntä), 
Kirsti parka I 

KIRSTI. 

Älä koske minuun I (Elina aikoo palata tuolilleen, 
mutta muistaa sen olevan Kaarina-vainajan paikan, 
väistyy, istuutuu lattialle Kirstin luo.) Tahdotko kuulla? 
Minulla oli sisar — Sigrid. Sinä et ole nähnyt häntä. 
Me asuimme silloin Kuitiassa. Vuorentaustan kartanossa 
oli ritari — hml — Horn, jota Sigrid rakasti. Niin, 
sekä Sigrid että minä. — Mitä kertoisinkaan ? — Sigrid 
joutui kihloihin hänen kanssaan. Silloin päätin, että ritari, 
mistä hinnasta tahansa, kuitenkin tulisi omakseni. (Käy 
ympäri huoneen.) Ja minä voitin hänet. Sigrid sai rinta- 
taudin ja kuoli. Kansa sanoo minun ottaneen hänet 
hengiltä 

(Äänettömyys,) 

ELINA 

(kuiskaa). 
Antoiko Sigrid sinulle anteeksi ennen kuolemataan? 

KIRSTI. 

Ei. Hänhän kummittelee Kuitiassa. 

ELINA. 

Joku liikkuu käytävässä. 

KIRSTI 

(kuuntelee. Menee avaamaan oven). 
Ken siellä? 

UOLEVI 

(salissa). 
Eräs rauhaton yön ritari. 

ELINA 

(iloisesti), 
Uolevi I 

UOLEVI. 

Luulin naisten jo menneen levolle. 

ELINA. 

Ei vielä. Tule sisääni Hyi, kuinka sinä säikytit meitä. 

UOLEVI 

(tulee rintahaarniska käsivarrella). 
Antakaa anteeksi! Tahdoin vaan katsoa haarniskaani. 
Se jäi tänne viime kerralla. Aion ottaa sen mukaani 
Vääksyyn. 

ELINA. 

Istu hetkinen täällä! Nyt on niin hirveä myrsky. 

UOLEVI. 

Niin on. Kaikki peikot ovat irroillaan tänä iltana. 
Rajuilma vonkuu nurkissa, ikäänkuin vanhalla Laukolla 
olisi viimeinen yö käsissä. 

ELINA. 

Missähän lienee nyt Klaus .^ 

UOLEVI 

(panee haarniskan pöydälle ja istuu). 
Sanottiin hänen menneen pappilaan. Kumma kun 
tähän on tullut ruostetta. Minäpä hankaan sen pois, teh- 
däkseni jotain. 

ELINA. 

Sitten hän varmaankin tulee kotia yöllä. Minä 
olenkin niin pelännyt tänä iltana — kun Klaus on ollut 
poissa. Teemmekö tulen? Täällä on kylmä mielestäni. 

UOLEVI. 

On kyllä täällä vähän kylmä. 

ELINA. 

Jos lienee vaarallista tällaisella tuulella. Mutta pan- 
naan vaan pari puuta. Tulee paljon valoisampi ja haus- 
kempi, kun valkea räiskyy. 

UOLEVI. 

On ruvennut satamaan — ei tee mitään. Minä 
käsken tuomaan puita. 

KIRSTI. 

Jää sinä Elinan luo. Kyllä minä menen. — (Menee.) 

ELINA. 

Uolevi I Sinä et saa mennä pois, ennenkuin Klaus 
tulee. Tiedätkö — minä pelkään Kirstiä. 

UOLEVI. 

Kirsti näyttää vähän raskasmieliseltä tänä iltana. 
Se on kai myrskyn tähden. 

ELINA. 

Minä pelkään, että hän on häijy. 

UOLEVI. 

Kova hän on 

ELINA. 

Tiedätkö — hän Minulla on väliin omitui- 
nen aavistus, että hän vainoo minua. 

UOLEVI 

{hymyilee). 
En minä sitä usko. Sinä olet levoton — näytät 
peljästyneeltä — ehkä puhelitte jostakin kamalasta — sinä 
ja Kirsti? Laukosta on kyllä tarinoita. 

ELINA. 

Niin — Laukosta on kyllä tarinoita — jotain var- 
maan tapahtuu tänä iltana. 

KIRSTI 

(tulee). 
Tytöt istuvat ja kertovat kummitusjuttuja siellä al- 
haalla. Ovat jo vallan pyöräpäisiä. — Eikö ruoste tahdo 
lähteä? Sinulla on liian pehmeät hyppyset. Haavoita sor- 
measi ja tiputa verta päälle — sitten lähtee helpommin. 

ELINA. 

Sinä olet hirveä, Kirsti, lopeta joi 

KIRSTI. 

Niin ainakin sanotaan. Annapas tänne sei — Tä« 
mähän onkin veripilkkui 

ELINA. 

Olethan oikein todella hirveä tänä iltana. 

KIRSTI. 

Ai — nyt tiedän. Klaus oli lainannut tämän viime 
Keuruunmatkalleen. Siellä hän huvitteli itseään poltta- 
malla kokonaisen lappalaiskylän. 

(Tuulee kovin,) 

ELINA. 

Uolevi, vie se pois saliini 

(Uolevi vie haarniskan saliin ja tulee takaisin, KirsH 
vaipuu ajatuksiinsa ja Elina on vaiti. — Äänettömyys,) 

KIRSTI 

(nytkäyttää itseään). 
Oi toki! Minä sanon kuten Elinakin: mitä mahtaa 
tapahtua tänä iltana? 

ELINA 

(katkerasti). 
Olen koko illan nähnyt, ettet ole iloinen. 

KIRSTI 

(synkästi). 
En todellakaan — tapani mukaan en. 

LYYLI 

(tuo puita. Hän pelkää ja katsoo taaksensa saliin) 
Hyi mimmoinen ilma tuolla ulkona onl 

ELINA. 

Pane ainoastaan pari puuta — tuulee niin — ettei 
pääse tuli irti. (Äänettömyys,) Vuorentausta I — Kuka 
puhui Vuoren taustasta? — Vai niin — ei se ollut mi- 
tään. 

UOLEVI. 

Sinä muistelet laulua Signild rouvasta ja nuoresta 
Bertilistä. 

ELINA 

(hyräilee muistellen). 
Myrsky-syysyönä poroksi he poltti kartanon. — 

Vuorentaustalla ruusut kasvaa. — 
Niin Bertilin kanss* Signild rouva läksi kuolohon. — 

Vaan nyt kuihtunehet ovat ruusut kaikki. — 

Todellakin — siellähän se oli oi, miten tuntuu 

raskaalta täällä rinnan allal {Äänettömyys ^) Minulla on 
kummallinen tunne, ihan kuin kuolisin tänä yönäl 

LYYLI. 

Kaikki pyhät varjelkoot I 

ELINA. 

Lähetä hakemaan pappia I Kummallista ettei Lau- 
kossa ole kotipappial 

LYYLI. 

Olihan täällä maisteri Abraham Jacobi, mutta hän 
lähetettiin pois puoli vuotta takaperin, kun ei tahtonut 
antaa ritarille synninpäästöä. 

ELINA. 

Minkätähden hän ei tahtonut antaa KlauUe synnin- 
päästöä? 

LYYLI 

(katsoo Kirstiin). 
Sitä — sitä en uskalla sanoa. 

KIRSTI. 

Ole vaiti tuhmine puheinesil Etkö näe kuinka pel- 
jästytät emäntääsi I Menel 

ELINA. 

Äläl Jää tänne I Lyyli! sinä olet aina ollut minulle 
uskollinen I Jos minulle jotain tapahtuu — tervehdi äitiäni I 

LYYLI. 

Voi, voi sentään, että teillä on sellainen sielun tauti! 
Nyt tiedän. Haettakaapa se kerjäläinen tuolta alhaalta 
kellarista. Hän on parantanut monta sairasta sielua. Oi, 
rakas emäntäni, kuulkaa häntä, niin sielunne paranee ihan 
varmaan. 

ELINA. 

Niin — kerjäläinen! Hän sanoo: autuaat ovat hen- 
gellisesti vaivaiset. — Mene heti sanomaan Matti Niilon- 
pojalle, että hän tuo kerjäläisen tänne. 

LYYLI 

{menee, muUa pysähtyy peljästyneenä ovelle). 

KIRSTI. 

(ankarasti). 
Mitä odotat? Mene! 

LYYLI 

(nyyhkii). 
Minä en tohdi mennä tuon käytävän läpi — 

KIRSTI. 

Mitä tuhmuutta se on! (Kuuluu ankara tuulen- 
puuska,) 

LYYLI. 

HuuhI vanha Matti herra ratsastaa Laukon ympäri. 

UOLEVI. 

Minä saatan sinua — 

LYYLI. 

Ei Uolevi herran sitä tarvitse, jos saan jättää 
oven auki. {Menee, Parin silmänräpäyksen kuluttua 
kuuluu hirveä hätähuuto, Lyyli syöksyy sisään kauhis- 
tuneena ja heittäytyy Elinan jalkoihin.) Apua, apual 

ELINA. 

Mikä sinun on? 

LYYLI. 

Kaarina rouva — rouva Kaarina on käytävässä — 
tuli portaita alas ja meni voudin kamariin — luulen — 
aivan valkoisissa — huh, huu, uul 

ELINA 

(hyväilee häntä), 
Kaarina rouva on kuollut — rakas lapsi. 

KIRSTI. 

Lakkaa pelottelemasta rouvaa tuhmuuksillasi I Tule 
poisi Minä saatan sinua. 

LYYLI 

(syleilee kauhistuneena Elinan polvia). 
Ei, eil — En teidän kanssanne I EnI En Kirstr 
neidin kanssa. En teidän kanssanne I Tehän olette sur- 
mannut Kaarina rouvan — 

KIRSTI 

(kiivaasti). 

Vaiti 1 Nouse ylösl Jos sisarellani ei ole lepoa hau- 
dassaan, niin kohdatkoon minua I Tule kanssani I (Talut- 
taa Lyylin ulos väkisin.) 

(Äänettömyys). 

ELINA 

(ankarasti). 
Uolevi, onko Kirstillä ollut sisko — Sigrid? 

UOLEVI. 

Mitä tarkoitat? Luulenpa että oli, — vaan kuoli 
lapsena. 

ELINA 

(hurjasti). 
Minkätähden Lyyli ei tahtonut mennä Kirstin 
kanssa — ? Miksi hän sanoi, että Kirsti on surmannut 
Sigridin — Kaarinan? — Vastaa I — 

UOLEVI 

(on vaiti), 

ELINA. 

Sinä vaikenet, Uolevi I Ei se ollut Sigrid, vaan 
Kaarina ja Klaus. Hän on sanonut minulle kaikki — 

UOLEVI 

(tulisesti). 
Onko Kirsti sanonut? 

ELINA. 

On, on — kaikki, kaikki I (Kirsti tulee.) Kirsti I 
Klautahan olet rakastanut salaisesti. 

KIRSTI. 

Sinä tiedät sen? Hyvä, kun tiedät 1 Ja n]rt kun tie- 
dät, väisty tieltäni! 

ELINA. 

Sinunko tieltäsi? Klaus on minun I 

KIRSTI. 

Klaus on minun I Hän oli minun, ennenkuin sinä 
näitkään häntä, ja minun hän on oleva. Koko hänen 
olentonsa kuuluu minulle. Minä otin hänet Kaarinalta 
— minä otan hänet sinultakin. Oi, en tahdo sinulle 
pahaa, Elina! Sinä kun olet niin lempeä, niin hurskas, 
mitenkä sinulla on sydäntä ryöstää toiselta hänen elä- 
mänsä, hänen kunniansa I Luovu hänestä, niin voimme 
vielä kaikki tulla onnellisiksi! Sinä et rakasta häntä, sinä 
rakastat Uolevia. Olihan hän sinun ensimäinen rakkau- 
tesi — ja nainen rakastaa vaan yhden kerran I Paetkaa! 
Minä suojelen teitä, minä yhdistän teidät. Ottakaa mi- 
nun Vääksyni! Mutta paetkaa, paetkaa! 

ELINA. 

Sinä puhut kuin jalkavaimo! Nainena ntaa sydämensä 
vaan yhden kerran. Minun sydämeni on Klaun. Pois ko 
distani! Sinun rakkautesi saastuttaa sitä. 

j KIRSTI. 

: Minäkö pois Laukosta!.^ Elina Fincke! sinä poistut, 

! enkä minä. — Millä oikeudella sinä tulit tänne? Millä 
oikeudella tunkeuduit meidän väliimme? Tiedä, Elina 

I Fincke, että lapsi, jota kannan rintani alla, on Kurjen. 
Se on vanhempi sinun lastasi. Ymmärrätkö? Siis olen 
minä hänen oikeutettu puolisonsa, sinä hänen jalkavai- 

: monsa! Pois! sanon minä! Pois Laukosta ! Pois! Minä en 

I tahdo jakaa — — Väisty, sinä halpasukuinen Fincke! 
Tuolla käy tie Suomelaan! Ota rakastajasi mukaasi! Pa- 
rempi sinulle olisi Nokian kosken kuumimmassa pyör- 
teessä kuin minun vihani vallassa! Pois, vielä tänä yönä, 

: tänä hetkenä! Jos et mene, saatat minut raivotyöhön, josta 

, seuraa turmio meille kaikille. 
Elinan surma. — lo 

EUNA. 

Suojele minua, Uolevi 1 Hän tahtoo tappaa minut 
kuten Kaarinankin. 

UOLEVI. 

Älä pelkää I Minä suojelen sinua I {Sulkee hänet sy- 
liinsä,) 

KURKI 

(tulee rovastin ja aseenkantajan seurassa. Seisahtuu 
hetkeksi ja tarkastaa Uolevia, joka pitää Elinaa sylissään). 

KIRSTI. 

Klaus I Tuossa näet! 

KURKI 

(karjaisee. Juoksee esilie ja lävistää Uolevin. Nostaa 
Elinan korkealle ilmaan ja paiskaa lattiaan, Kirsti juok- 
see nurkkaan, osoittaen kurjaa pelkuruutta. Elina liikut- 
taa itseään vähän). 

ELINA. 

Klaus I Sinun lapsesi — sinun (Kuolee.) 

ROVASTI. 

Kaikkien pyhien nimessä! mitä olette tehnyt? 

KURKI. 

Tieltä, pappi I — Kirsti I sinä pelkäät — sinä pakoilet 
minua. — Oletko valhetellut? 

KIRSTI. 

Olen. 

KURKI. 

Voi sinua, kirottu! (Syöksyy hänen päällensä, mutta 
väki, joka tulee, estää sen. Hän vaipuu Elinan ruumiin 
viereen. Lyyli, kerjäläinen ja Matti Niilonpoika tulevat. 
Katselevat kauhuissaan mitä on tapahtunut. 

LYYLI 

{Elinan ruumiin vieressä). 
Voi, voi! Minun rakas emäntäni I 

UOLEVI 

(avaa silmänsä ja katsoo Kurkea). 
Vuoden perästä Jumalan tuomiolle I 

KURKI. 

Lapseni I vaimoni I Vuoden perästä Jumalan tuo- 
miolle I Pelasta minut, pappi! Ota Laukko kirkolle I Kir- 
joita Roomaani Auta, autal Minä olen kadotettu. 

KERJÄLÄINEN. 

Niin — kadotettu I 

KURKI. 

Tuomionenkeli! Voi minua I 

KERJÄLÄINEN. 

Niin. Tuomiopäivä on tullut. Loppunut on ar- 
mon aika. Ja kosto kohtaa tätä petollisen irstasta, ylpeätä 
sukua. — Kuulkaa, te maan mahtavat! Te olette vuo- 
dattaneet viatonta verta, ja nyt teille kostetaan isäinne ja 
esi-isäinne synnit. Henkeni silmä katsoo kauas, ja veri- 
senä kajastaa etäis3ryden ranta. Näen liekkien syövän 
tämän kartanon, joka on nähnyt niin monta rikosta, niin 
paljon kyyneleitä. Mahtavasta Laukosta ei jää kiveä kiven 
päälle. Ja Laukon ylpeä isäntä harhailee mieletönnä ta- 
lonsa raunioilla. Niin, Klaus Kurki, viheliäisenä ja sai- 
raana kierittelet sinä madon lailla maassa. Ja kerjäät 
kuolemata vapauttajaksesi. Mutta kuolema karttaa sinua. 
Ja tuskissasi etsit sitä Vesilahden syvänteistä. 

ROVASTI, 

Herkeä, kauhun mies) 

KERJÄLÄINEN. 

Ja sinä Kirsti Fleming! Sinäkään et karta koston 
kättä. Se lapsi, jota kohdussasi kannat, syntyy hengetönnä. 

KIRSTI. 

Niin. Minä tunsin, kuinka Elinan kuolonkorina 
tappoi sen. Isä, muserra minut, polje minut jalkojesi 
alle, tuota tuskaa ja kyyneleitä, kuljeta minua ohdakkeista 
tietä. Mutta opeta minua katumaan, katumaan, katumaani 

KERJÄLÄINEN. 

Sinä olit ylpeä. Opi nöyrtymään. Sinä korskeilit 
silkissä ja kullassa. Pukeudu nyt säkkiin ja tuhkaan. 
Sinä nauroit nautinnon iloissa. Itke n]rt synnin surussa. 
Sinä epäilit. Opi nyt uskomaan. Sinä rakastit lihan 
hekumaa — opi nyt rakastamaan ristiä. Ja kun näin 
olet maailman silmissä tomuun tallattu, niin silloin nos- 
tan sinut ylös ja pesen sielusi puhtaaksi karitsan veressä. 

KIRSTI. 

Niin. Tue minua. Rukoile puolestani. Opeta mi- 
nua — Sano, mitä pitää minun tekemän? 

KERJÄLÄINEN. 

Ensi työksesi: hoida tuota onnetonta. Etkö näe 
että hän jo on mielipuoli — 

KIRSTI 

{nöyrästi), 
Klaus I Rukoile kanssani. Etkö tunne minua I 

KURKI. 

Tunnen — tunnen — Sinä olet Kaarina Fleming, ja 
tämä on sinun lapsesi — Kaarina Fleming — Kaarina 
Fleming! 

Esirippu. 

